ועדת העבודה, הרווחה והבריאות, כנסת 20, פרוטוקול מספר 852, 2018-09-13 10:30

אלי אלאלוף: היום ה-13 בספטמבר 2018, ד' בתשרי תשע"ט.

אלי אלאלוף: זו בשורה שיהיה לנו תמיד טוב השנה הזאת.

אלי אלאלוף: השעה 10:04, אנחנו דנים בתאונות העבודה בענף הבנייה.

אלי אלאלוף: בוקר טוב לכולם, שנה טובה וגמר חתימה טובה לכל תושבי ואזרחי מדינת ישראל.

אלי אלאלוף: אנחנו שמחים היום לפתוח את הדיון.

אלי אלאלוף: גם אם כל הזמן מבליטים את החלק הקשה של הדיווח בתחום הזה, אני רוצה שנדע ונציין שזה תחום שלא ייגמר לעולם להיות בטיפול של המערכת.

אלי אלאלוף: כל עוד אנשים נהרגים או נפצעים זה סימן שלכולנו יש מה לעשות, ולא מי שצועק ראשון צודק ראשון.

אלי אלאלוף: אני אומר את זה מפני שזה מתחיל להיות בלתי נסבל שהצדק הוא מצד אחד והרשלנות כולה מצד אחר.

אלי אלאלוף: אני חושב שכל אחד, בלי הפרזה – כולנו מגיבים לכל אירוע קשה, בוודאי איפה שיש גם פטירה.

אלי אלאלוף: זה לא בבלעדיות של אף אחד הכאב הזה וההתייחסות לזה.

אלי אלאלוף: כל אחד מאיתנו לוקח חלק בכאב הזה כחלק מהאחריות בסירה שאמורה לתקן את זה.

אלי אלאלוף: וכל מי שחושב שהוא עושה טוב ואחרים לא עושים כלום, שיעשה חשבון נפש, ולא נגיד דברים יותר קשים.

אלי אלאלוף: הוזמנתי אתמול לריאיון ברדיו, ברשת ב'.

אלי אלאלוף: במשך 25 דקות שמעתי השמצות אין-סופיות, כשאני על הקו.

אלי אלאלוף: ביקשו שאני אחכה כדי שאני אגיב.

אלי אלאלוף: היות שזו הייתה כתבה משודרת, גם העיתונאי וגם נציגת הציבור הרגישו חופשיים להשמיץ את כל המערכת.

אלי אלאלוף: אנחנו רחוקים מלהיות במצב מספק, כשנעשה הכול, אבל נעשה הרבה לעומת השנים הקודמות.

אלי אלאלוף: אמרו לי וגם בדקתי, בוועדה הקודמת, בכנסת התשע-עשרה, לא התקיימו דיונים בקצב הזה, לא בעומק הזה ולא בשינויים שהיו.

אלי אלאלוף: פעם ראשונה שיש ועדת משנה, לא מקרית, של אלוף בצה"ל שיודע מה זה מערכות גדולות ושל המהנדס היחיד שיש בכנסת הזאת.

אלי אלאלוף: עבד אל חכים חאג' יחיא הוא מהנדס מהטכניון, הוא היחיד בכנסת.

אלי אלאלוף: היות ששניהם לא היו חברי ועדה אז – היום חאג' יחיא כבר הצטרף לוועדה – אני בעצמי הסכמתי לעמוד בראש הצוות שעושה את העבודה בצורה עקשנית, לא יום-יום אבל שבוע-שבוע.

אלי אלאלוף: זה נכון שלציבור יש זכות לפנות ולבקש דיון, אבל לחשוב שההחלטה לכנס את הוועדה לדיון בנושא כל-כך קשה היא ללא החלטה של חברי הוועדה עצמם ובמיוחד היושב-ראש?

אלי אלאלוף: זה לא קורה.

אלי אלאלוף: אנחנו מקבלים הרבה פניות מגופים שונים, אבל ההחלטה, שתדעו, היא אך ורק של יושב-ראש הוועדה בהתייעצות עם חברי הוועדה.

אלי אלאלוף: אני יודע שכל אחד רוצה להיבנות מקרדיטים, אצלי הקרדיטים כולם באוויר, זה לא מעניין אף אחד.

אלי אלאלוף: מה שמעניין אותי זה הנושא, הכאב של המשפחות שמאבדות את יקיריהן, האנשים שנפצעים, העלות האדירה שזה עולה למשק ולאזרחים של המדינה הזאת.

אלי אלאלוף: לחשוב שכל החלטה היא זולה?

אלי אלאלוף: מה זה לסגור אתר עד חמישה ימים?

אלי אלאלוף: אתם יודעים איזה משא-ומתן היה כדי להגיע לזה?

אלי אלאלוף: אתם יודעים שכאשר סוגרים אתר לחמישה ימים זה גם תשלום לכל העובדים שהיו באותו יום באתר הזה ויש אתרים שנסגרו עם 250 עובדים ואמורים לשלם להם?

אלי אלאלוף: אני לא יודע אם עושים את הפיקוח הנכון ובודקים שמשלמים להם.

אלי אלאלוף: האם זו לא החלטה כבדה?

אלי אלאלוף: מה זה עיצומים?

אלי אלאלוף: עיצומים זה לא רציני?

אלי אלאלוף: רק מי שלא עבד כדי להרוויח את פרנסתו יכול לזלזל בעיצומים.

אלי אלאלוף: ביקשו במשרד העבודה תקופה של הפחתה אפשרית של הקנסות של שישה חודשים, זה נגמר.

אלי אלאלוף: אנחנו הוועדה קבענו שזה מוגבל לשישה חודשים.

אלי אלאלוף: החוק שעבר בנושא סגירת אתרים זה בזכות הוועדה, ביוזמת אנשי הוועדה, וסליחה שאני לא מעיז להגיד כל הזמן "גם בזכותי", "ביוזמתי".

אלי אלאלוף: אל תזלזלו בעשייה.

אלי אלאלוף: המלחמה שאנחנו עושים, במיוחד פה, איל, בנושא של עוזר בטיחות – אתם חושבים שזאת החלטה קלה?

אלי אלאלוף: הוא יספר לכם.

אלי אלאלוף: אתם חושבים שזה קל?

אלי אלאלוף: העברנו את זה פה בקריאה הטרומית, ובמליאה כשלא יהיו דיונים כביכול חשובים זה גם יעבור קריאה ראשונה וזה יחזור, ותאמינו לי אנחנו בריצה נכין לקריאה השנייה והשלישית.

אלי אלאלוף: כל ההצעות, כל הביקורים שלנו שנעשים על ידינו, אמרתי את זה אתמול לאנשי התקשורת, אבל אנשי התקשורת לא אוהבים עבודה רצינית של חברי הכנסת, אז אנחנו פחות מתוקשרים בעבודתנו.

אלי אלאלוף: לנו יש עוד מה לעשות, אין שום נושא יותר חשוב בעינינו מאשר הנושא הזה, אבל אנחנו חייבים לטפל, כי ציבור אחר מחכה לדיון הבא.

אלי אלאלוף: אנחנו חייבים לטפל.

אלי אלאלוף: הגענו למסקנה שיש צורך ביותר תיאום בין המשטרה לפרקליטות.

אלי אלאלוף: מישהו התנסה בהמצאת תקציב חדש וקביעת שיתוף פעולה בין המשטרה לפרקליטות המדינה?

אלי אלאלוף: הגענו הצוות, זה שלא מפרסם את עצמו, למפכ"ל, לפרקליט הראשי, ישבנו, הסברנו, שכנענו, בנינו תקציב מיוחד.

אלי אלאלוף: תקציב מיוחד זה לא רק בקשה למלא טופס, נעשו הרבה מאוד תרגילים, אתם תקראו לזה "פוליטיים", אני קורא לזה "חלק מהטכניקה" כדי להשיג תקציבים.

אלי אלאלוף: המשטרה תדווח לנו על הקמת היחידה המשותפת עם הפרקליטות, הם קיבלו אישור תקציבי מיוחד, לא מתוך התקציב הקיים.

אלי אלאלוף: אתם חושבים שזה לא עבודה?

אלי אלאלוף: מזלזלים.

אלי אלאלוף: כשנופלים על כתבת, עיתונאית מדהימה – אני מאוד מעריך את גברת אלמוג, וכמשפטנית בכלל – ואתם מזלזלים בכל הדברים, אז מה אתם חושבים שהציבור יחשוב?

אלי אלאלוף: הוא יחשוב שהנושא הזה לא מעניין אף אחד.

אלי אלאלוף: השר הזה, שהוא לא חבר המפלגה שלי, של משרד העבודה, עשה יותר מאשר כל השרים עשו לפני כן, והוא עצמו כיושב-ראש הוועדה לא עשה מה שהוא עושה היום.

אלי אלאלוף: מצאנו מערכת, לא נעים להגיד את המילים האלה, לא מתפקדת במיוחד, לא נעים להגיד מילים יותר חריפות.

אלי אלאלוף: אתם חושבים שקל לשנות, להחליף?

אלי אלאלוף: הכול נעשה, הכול בטיפול, בביצוע, מקיימים דיוני מעקב, מתכתבים ומבקשים הבהרות כל הזמן, מקבלים דיווחים, ולמרות הכול זה לא מספיק.

אלי אלאלוף: שיהיה ברור, אל תחשבו שפה אנחנו נהנים מכל העסק כפי שהוא.

אלי אלאלוף: לא, הוא לא מספיק טוב.

אלי אלאלוף: כל עוד אנשים נפצעים ונהרגים תמיד יהיה כאב בדיונים האלה, אבל יש שיפור מדהים.

אלי אלאלוף: יש שיפור, אז תתייחסו לזה.

אלי אלאלוף: להסתפק שזה דבר נתון כאילו השורה התחתונה היא רק ההרוגים – לא.

אלי אלאלוף: כמה לא נהרגו?

אלי אלאלוף: מישהו יודע?

אלי אלאלוף: כמה לא נפצעו?

אלי אלאלוף: כמה יש עוד לעשות?

אלי אלאלוף: אחד הנושאים שכואבים לי – הזכרתי את זה והחברים גם ייתנו לכם תשובה – זה תנאי העבודה בתנאי מזג האוויר שקיימים בארץ, ואתם יודעים את זה, כולם יודעים, באוגוסט נפגעים יותר מאשר בשאר השנה בגלל החום וכו', אבל לא ראיתי שום מערכת שדומה למה שראיתי בטורונטו פעם או בשווייץ, היכן שגרתי כשליח.

אלי אלאלוף: ראיתי שעוטפים בניינים, שומרים על חום מסוים בחורף, על אוורור בקיץ, על ניקיון בסוף יום העבודה – כל הדברים האלה עוד לא ראינו.

אלי אלאלוף: אני גר בבית בבאר שבע, כשלשמחתי בנו 300 וילות בצ'יק.

אלי אלאלוף: לא ראיתי אדם אחד ממשרד העבודה, גם לא ראיתי קבלן שסיפק קסדה או ציוד מינימלי לעובדים שלו.

אלי אלאלוף: 300 וילות, אני בטוח ש-200 קבלנים שונים הסתובבו שם.

אלי אלאלוף: זה לא סוף פסוק, ולא צריך לעשות מהומה שמרפה, או מפריעה, או מונעת מאנשים להמשיך ולשפר את התנאים.

אלי אלאלוף: תגידו מה שאתם רוצים, זכותכם, זה גם הזכות של הדמוקרטיה הנפלאה שלנו, אבל תתחשבו ותתנו תמונה כוללת, כדי שאנשים ידעו שמתמודדים עם הבעיה, לא הזנחנו אותה, אף אחד, גם אלה שלא במפלגה שלי.

אלי אלאלוף: שימו לב ששלושתנו לא שייכים למפלגה משותפת, אפילו לא קצת באזור.

עבד אל חכים חאג' יחיא: ל"משותפת" שלנו אתה מתכוון.

עבד אל חכים חאג' יחיא: ..

אלי אלאלוף: אני רוצה לבקש מהחברים שלי בוועדה להעלות את הנושא לפי ראות עיניהם, אחר-כך נבקש מנציג משרד העבודה והרווחה ונציג המשטרה לסקור לנו את הפקודות שביקשנו מהם מראש לסקור, ואחר-כך יהיה דיון פתוח.

אלי אלאלוף: אנחנו פה עד השעה 12:00.

אלי אלאלוף: בבקשה.

עבד אל חכים חאג' יחיא: כבוד היושב-ראש, בנושא של תאונות עבודה דנו, העלינו את כל הנקודות והעלינו מה שאנחנו צריכים.

עבד אל חכים חאג' יחיא: אני לא רוצה לחזור על הדברים, אני רוצה להתקדם צעד אחד קדימה.

עבד אל חכים חאג' יחיא: בישיבת ועדת המשנה האחרונה דנו בנושא הזה, היו כמה בקשות והוועדה הוציאה מכתבים גם למשרד השיכון, גם למשרד הביטחון בנקודה מסוימת, וביקשה סדנת הדרכה, ליום אחד לפחות, לעובדים הפלסטינים שמגיעים, שהם לא מכירים את שיטת העבודה.

עבד אל חכים חאג' יחיא: הם באים ממקומות עבודה אחרים, הם מגיעים לעבוד בגובה, למקומות שהם לא כמו המקומות שהם עבדו בהם לפני.

עבד אל חכים חאג' יחיא: קיבלתי תשובות לוועדה, חלק קיבלתי קודם, חלק ראיתי היום.

עבד אל חכים חאג' יחיא: הסיכום הוא שכל אחד אומר: אני מוכן לעזור, אבל זה לא התחום שלי.

עבד אל חכים חאג' יחיא: לכן הייתי מציע שבמשרדים הרלוונטיים, יש לנו משרד שיכון, משרד העבודה והרווחה והשירותים החברתיים, יש לנו משרד הביטחון – רוב הנפגעים הם סינים, גם יש ערבים אזרחי מדינת ישראל בנוסף.

עבד אל חכים חאג' יחיא: המדינה נותנת אישור למישהו לעבוד בבניין, למה לא לעשות את הסדנה הזאת יום אחד לפחות, שילמד בשפה שלו, במקום לבוא ולהגיד "תחתום לי על טופס" של מנהל העבודה אחרי שלוש דקות או חמש דקות לכאורה, בשפה שהוא אפילו לא קרא את הטופס והוא חתום עליו?

עבד אל חכים חאג' יחיא: לשר נפל האסימון בנושא הפיגומים, אבל המשחק הוא בין שר הכלכלה לשר העבודה מי אחראי, מי לא אחראי.

עבד אל חכים חאג' יחיא: אנחנו פונים לממשלה, אתם בתוך אותה ממשלה.

עבד אל חכים חאג' יחיא: הרי בכל חודש בתחילת הקדנציה היינו באים ודנים בהעברת סמכויות ממשרד א' למשרד ב', עד שאמרתי באחד הנאומים שלי שאם אני רוצה להוציא מכתב בנושא מסוים, אני אעביר למשרד ראש הממשלה ושהם יעבירו משם מרוב שהעבירו סמכויות.

עבד אל חכים חאג' יחיא: הנושא של הפיגומים, אני לא מבין למה זה מתעכב.

עבד אל חכים חאג' יחיא: אני פונה אליכם.

עבד אל חכים חאג' יחיא: מבחינתי השר האחראי זה שר העבודה והרווחה, השר חיים כץ.

עבד אל חכים חאג' יחיא: הוא בעד, הוא יכול לנקוט בצעדים המתאימים.

עבד אל חכים חאג' יחיא: אני יכול לדבר בשמו של יושב-ראש הוועדה, אם יש צורך בעוד דיון פגרה שתביאו תקנות, תביאו תיקונים לנושא של הפיגומים, נהיה מוכנים לדון בכל רגע שזה מוגש לנו.

עבד אל חכים חאג' יחיא: לפי כל הסטטיסטיקה, לפי כל הנתונים, הנפילה מגובה זה המרכיב המרכזי של התאונות, שאנשים נהרגים ונפצעים, ואני לא רוצה להכביר מילים על הנושא הזה, מה קורה למשפחה, מה קורה לפצוע.

עבד אל חכים חאג' יחיא: דיברנו על זה די.

עבד אל חכים חאג' יחיא: יש לנו צורך בהדרכות, והדרכות אמיתיות, ולא חברות שיבואו למתנ"סים או אולמות כדי להסביר לאנשים, כשאני לא יודע כמה כסף הם יקבלו על זה.

עבד אל חכים חאג' יחיא: לא זה הנושא.

עבד אל חכים חאג' יחיא: אנחנו רוצים הדרכות, שהן הדרכות אמיתיות, רוצים שקבלנים יחויבו לתת את הציוד המתאים.

עבד אל חכים חאג' יחיא: הנושא של העיצומים הכספיים – קבלנים פנו אליי ואמרו לי: אתה עובד נגדנו.

עבד אל חכים חאג' יחיא: אחד החברים אמר לי: שלושה עיצומים קיבלתי.

עבד אל חכים חאג' יחיא: שאלתי אותו: רק שלושה?

עבד אל חכים חאג' יחיא: זו הייתה התשובה שלי.

עבד אל חכים חאג' יחיא: הוא חבר.

עבד אל חכים חאג' יחיא: אני אומר שצריך, אבל בואו נעשה את זה להרתעה, לא שצילמתי מרחוק, חזרתי ופחדו, ולכן אחרי חודש ימים אנשים מקבלים את העיצום.

עבד אל חכים חאג' יחיא: אני רוצה לתקן.

עבד אל חכים חאג' יחיא: חשוב לי יותר שהוא יתקן, לא חשוב לי רק להעשיר את הקופה של אוצר המדינה.

עבד אל חכים חאג' יחיא: זה גם חשוב, אבל מבחינתי אני רוצה בנושא הזה להציל את הנפש הבאה, לא לצלם מרחוק ועד שזה מגיע אליו זה לא מרתיע.

עבד אל חכים חאג' יחיא: אולי תגיבו גם על הנושא הזה.

עבד אל חכים חאג' יחיא: מפת הדרכים ברורה לכולנו.

עבד אל חכים חאג' יחיא: איך מתקדמים עם הצעדים?

עבד אל חכים חאג' יחיא: אני חושב שהגיע זמן לעשות סדר.

עבד אל חכים חאג' יחיא: מפה אני מברך את ההסתדרות שהכריזה שהיא משביתה אחרי שלושה שבועות אם לא יהיה שינוי.

עבד אל חכים חאג' יחיא: זה מה שהבנתי.

עבד אל חכים חאג' יחיא: מפה אני פונה ואומר: ההסתדרות לא יכולה להגיד "אם אין שינוי", היא צריכה להגיד מה היא רוצה, מה הצעדים שהיא מבקשת, ואם לא יתקדמו שהיא תשבית.

עבד אל חכים חאג' יחיא: אנחנו לא רוצים שביתות.

עבד אל חכים חאג' יחיא: שביתה היא לא המטרה.

אלי אלאלוף: ברשותך, אני אנצל את הפנייה להסתדרות.

אלי אלאלוף: האם אנשי ההסתדרות יודעים אם כל העובדים באתרים שנסגרו קיבלו את השכר שלהם?

צבי רוט: לא בדקנו את זה.

אלי אלאלוף: כדאי שיבדקו.

עבד אל חכים חאג' יחיא: זה אחד הנושאים.

עבד אל חכים חאג' יחיא: אתה יודע כמה התעקשנו על זה?

אלי אלאלוף: יש חוק.

אלי אלאלוף: אתם יודעים, אני קיבלתי באופן אישי איומים על זה – אתה מהמפלגה שמקדמת בנייה תעשה?

אלי אלאלוף: תבדקו את זה.

אלי אלאלוף: אני אשמח מאוד שתבדקו.

צבי רוט: נבדוק את זה ונדווח.

עבד אל חכים חאג' יחיא: אני מסיים.

עבד אל חכים חאג' יחיא: הייתי רוצה לשמוע אם ההסתדרות הציבה תנאים מסוימים שאם הם לא מתקיימים, תהיה שביתה.

עבד אל חכים חאג' יחיא: אחרת, אנחנו יכולים רק לבוא ולהגיד "אם לא יהיו צעדים".

עבד אל חכים חאג' יחיא: מה הצעדים?

עבד אל חכים חאג' יחיא: אם לא יהיו צעדים קונקרטיים, קשורים גם בלוחות זמנים, אני לא חושב שנגיע למטרה.

עבד אל חכים חאג' יחיא: אם נשבית על כלום לכאורה, נפספס את המטרה.

עבד אל חכים חאג' יחיא: אני רוצה שביתה אם יהיה צורך, אבל שתהיה ממוקדת בנקודות העיקריות שאנחנו מבקשים שיתוקנו, והן יכולות להיות מתוקנות.

צבי רוט: נקבעו שלוש נקודות.

אלי אלאלוף: לא עכשיו.

אלי אלאלוף: עוד מעט תקבל את רשות הדיבור.

עבד אל חכים חאג' יחיא: אני מבקש מהמשרד לא לבוא ולהגיד "עשינו" אלא להגיד מה התוכנית, עם לוחות הזמנים.

עבד אל חכים חאג' יחיא: איפה שאתם חושבים שיש מקום לעשות וזה לא בידיכם, אתם תפנו ויכול להיות שנוכל לעזור במקומות אחרים.

עבד אל חכים חאג' יחיא: תודה.

אלי אלאלוף: תודה.

אלי אלאלוף: בבקשה איל בן ראובן.

אלי אלאלוף: הוא דואג להתכנסות גם כשהוא בחוץ-לארץ, לא רק כשהוא בארץ.

איל בן ראובן: בוקר טוב.

איל בן ראובן: כשאנחנו יושבים פה עכשיו ומדברים בנושא, אני קורא לדיון הזה, וקראנו לו, "דיון חירום", דיון לא בתהליך הרגיל.

איל בן ראובן: כשאני אומר את המושג חירום, לפחות במושגים שלי, המשמעות של זה שצריך לנהוג כבחירום.

איל בן ראובן: כלומר, להאיץ תהליכים, לעשות עוד יותר דברים ממה שעושים.

איל בן ראובן: אני פותח בזה.

איל בן ראובן: כמו שאמר כבוד היושב-ראש, יש עשייה רבה, אני אומר פה לארז, אנחנו רואים דברים קורים שלא קרו בעבר – התאחדות בוני הארץ – אני לא רוצה להעליב אף אחד, כי כולם עושים בעניין הזה.

איל בן ראובן: יש באמת עשייה בעניין הזה, אבל בסוף בסוף בסוף לנו אין ברירה, אנחנו חייבים לשפוט את עצמנו ברמה של תוצאות, וכאשר התוצאות לא טובות, אנחנו מתכנסים לכאן בחירום.

איל בן ראובן: רובם פה לא כל-כך מכירים אותי, בטח לא בפן האישי, אני כמעט ולא שומע רדיו ואני כמעט ולא רואה טלוויזיה, יש לי דברים אחרים לעשות, אבל אתמול, אני לא יודע איך, בדרך, פתאום פתחתי את הרדיו ואני שומע את הריאיון שדיברת עליו.

איל בן ראובן: אני רוצה לומר למי שאמר אתמול או אמרה אתמול שהדיון הזה ניזום על ידה וכו' וכו': הדס, טעות גדולה בידך.

איל בן ראובן: טעות גדולה בידך.

איל בן ראובן: אני מבקש מכולם פה: רבותיי, קצת צניעות.

איל בן ראובן: קצת.

איל בן ראובן: טיפה.

איל בן ראובן: כולם עושים, את עושה דברים נפלאים, אבל זה לא הגון, ולכן אלי כל-כך התרגז, ובצדק, וגם אני רתחתי כששמעתי את זה.

איל בן ראובן: את יודעת איך ניזום הדיון הזה?

איל בן ראובן: לפני שלושה חודשים בערך, כשהתחלנו לקבל את התוצאות, או לפני חודשיים וחצי, אני בחוץ-לארץ, ואנחנו בשיחה בינינו.

איל בן ראובן: אנחנו אומרים "מצב חירום".

איל בן ראובן: אז לבוא אתמול ולהגיד: אני עשיתי את הדיון הזה?

איל בן ראובן: אני יזמתי?

איל בן ראובן: אני יזמתי את החוק?

איל בן ראובן: "אני", "אני", "אני".

איל בן ראובן: הכול "אני"?

איל בן ראובן: רבותיי, צניעות.

איל בן ראובן: אני מבקש את זה פה מכולם.

איל בן ראובן: יש פה עוד גורמים שכותבים: אנחנו ואנחנו ואנחנו.

איל בן ראובן: לא, גם אנחנו לא עושים הכול, כנראה שאנחנו צריכים לעשות עוד יותר, ואנחנו עושים הרבה.

איל בן ראובן: אני מבקש מאוד מכולם: רבותי, בואו נעבוד ביחד, ואז גם האווירה תהיה אווירה נכונה.

איל בן ראובן: לא כל אחד צריך לטפס על השני ולהגיד "אני".

איל בן ראובן: אני עוזב רגע את הדבר הזה.

איל בן ראובן: אנחנו היום בתוצאות לא טובות.

איל בן ראובן: תארו לעצמכם שאם היום הייתה מתפרסמת ידיעה בתקשורת שבעשרה החודשים האחרונים נהרגו 30 אנשים, נפצעו כ-130, מתוכם 34 במצב קשה, 96 במצב בינוני, כשכל אחד מאיתנו יודע בדיוק מה זה פצוע קשה.

איל בן ראובן: פצוע קשה זה משפחה שהלכה במושגים שלנו.

איל בן ראובן: אלה הנתונים.

דן ורשבסקי: שני אזרחים - - -

איל בן ראובן: ואזרחים.

איל בן ראובן: תחשבו מה היה קורה אם זה היה בא כתוצאה חס וחלילה מפיגוע טרור, ממלחמה, מרעידת אדמה.

איל בן ראובן: הרי המדינה הייתה הופכת את עצמה.

איל בן ראובן: היינו עושים תהליכים, משקיעים משאבים, הכול כדי מייד לעצור את הדבר הזה.

איל בן ראובן: אני מדבר במושגי חירום, וכך צריך להתעסק בנושא הזה.

איל בן ראובן: אני לא רוצה לחזור ולומר, אבל אין לי ברירה.

איל בן ראובן: בכל פעם אני מתכוון לא לומר וזה יוצא לי.

איל בן ראובן: אני מרגיש שאחת הסיבות שאנחנו עוסקים בזה, אנחנו אבל לא כל המדינה, כי הנפגעים שלנו הם נפגעים אחרים, רובם לא מדברים עברית.

איל בן ראובן: זה דבר שאנחנו חייבים להוריד מסדר-היום שלנו.

איל בן ראובן: זה לא חשוב.

איל בן ראובן: כל אדם הוא אדם, אם הוא יהודי, אם הוא ערבי, אם הוא סיני, אם הוא צ'רקסי, אם הוא דרוזי.

איל בן ראובן: כל אחד הוא אדם.

איל בן ראובן: כל משפחה היא משפחה.

איל בן ראובן: ככה אנחנו צריכים לראות את זה.

איל בן ראובן: נדמה לי שאנחנו רואים את זה כך, אבל בשטח זה לא מספיק, זה לא כך.

איל בן ראובן: זה לא מספיק.

איל בן ראובן: קודם כול, כבוד היושב-ראש, אני רוצה להודות לך באופן אישי על הדיון הזה, על היוזמה שאנחנו יושבים פה היום.

איל בן ראובן: מאוד חשוב לומר את זה.

איל בן ראובן: התוצאות הן קשות – בצדק או שלא בצדק – 30 הרוגים זה 30 הרוגים יותר מדי.

איל בן ראובן: בסוף זה 30 הרוגים יותר מדיי, כשאנחנו מבינים שכל אחד לא היה צריך להיהרג.

איל בן ראובן: זה לא מלחמה, זה לא אויב שירה עלינו.

איל בן ראובן: אין פה אויבים שירו עלינו שאנחנו יכולים להגיד: זאת מלחמה.

איל בן ראובן: אני מסכים שלא נגיע לאפס כנראה, אבל אנחנו חייבים לשנות את הגרף עכשיו, היום, מהדיון הזה.

איל בן ראובן: אנחנו צריכים לצאת מחר עם משהו שישנה את הגרף.

איל בן ראובן: קודם כול להחזיר לעצמנו את הביטחון.

איל בן ראובן: באהבה אני מקבל כשהציבור פונה אליי כי הוא שומע אותי ואני מניח שגם לאלי ולחאג' יחיא, כולנו באותה מקום.

איל בן ראובן: הציבור פונה אליי בטענות ואומר "תראו את התוצאות".

איל בן ראובן: אני מקבל את זה באהבה כשפונים אליי ואומרים לי שאני לא בסדר.

איל בן ראובן: אני נותן לעצמי ציון נכשל, למרות שאנחנו עושים, וכולנו עושים, אבל התוצאה היא לא טובה.

איל בן ראובן: עד שלא נשנה את התוצאות, אין שום סיבה לאף אחד להיות פה בגאווה גדולה, בשמחה.

איל בן ראובן: עבודה קשה פה לא מספיקה, צריך תוצאות.

איל בן ראובן: ארז, אני פונה אליכם, כי בסוף המפתח לעשייה הוא אצלכם.

איל בן ראובן: תחזירו את הביטחון לכולנו באמצעות תקנות, באמצעות משהו שישנה את כללי המשחק לגבי נפילה מגובה.

איל בן ראובן: מדוע?

איל בן ראובן: כי אם אנחנו נוריד במכה, בסדר גודל של 50%-60% את כמות הנפגעים, זה ייתן לנו את מרווח הנשימה לעסוק בדברים האחרים.

איל בן ראובן: אנחנו עוסקים בשינוי תרבות, לא פחות ולא יותר.

איל בן ראובן: רבותיי, תרבות לא משנים ביומיים.

איל בן ראובן: אנחנו עוסקים בשינוי תרבות.

איל בן ראובן: אני מסתובב בחוץ-לארץ, כבר סיפרתי את זה, האישה שלי כועסת עליי, כי אני כבר לא מסתכל על הנחלים, אני מסתכל על בניית בתים.

איל בן ראובן: אני רואה בתים שנבנים, עטופים ברשתות, לא במדינות מתקדמות.

איל בן ראובן: בית מגובה מסוים עטוף ברשת, אי-אפשר ליפול ממנו.

איל בן ראובן: אנחנו נשים רשתות מסביב לבניינים, אנחנו נוריד בכמות משמעותית את הדבר הזה.

איל בן ראובן: בואו נעשה את זה.

איל בן ראובן: בהדרכה, בפעילות, בשינוי תרבות, אחד הדברים החשובים זה להגיע מהר להישג נראה, משהו שאנשים יראו שהוא קורה, ואז הוא נותן את הדרייב להמשיך בפעילויות האחרות, כי אנחנו צריכים לעסוק באכיפה, ואנחנו צריכים לעסוק בתגמול, ואנחנו צריכים לעסוק בחינוך – המון דברים צריך לעשות, אבל יש כמה דברים שצריך שייראו.

איל בן ראובן: אנחנו יודעים היום על נפילות מגובה – נפילות מגובה זה שווה, דבר אחד, לרשתות, דבר שני, לפיגומים.

איל בן ראובן: עשינו מחקר.

איל בן ראובן: ביקשתי מחקר על הפיגומים.

איל בן ראובן: יש לנו מחקר, אנחנו יודעים את הבעיה בפיגומים, צריך לשנות כמה מילים שזה יחייב בפיגומים תקניים את כל מי שעוסק היום בבנייה.

איל בן ראובן: לא רק את המוכר ולא רק את המשכיר, אלא קודם את המשתמש.

איל בן ראובן: אנחנו מכירים את זה.

איל בן ראובן: איך עושים שזה יקרה?

איל בן ראובן: אנחנו מדברים על זה כבר חצי שנה, ואני יודע שעובדים על זה, ואני יודע שהשר נתן הנחיות.

איל בן ראובן: יש מצבים שבהם מנהלים צריכים לדעת לדלג מעל ביורוקרטיה.

איל בן ראובן: יש מצבים כאלה.

איל בן ראובן: מדלגים לרגע מעל ביורוקרטיה.

איל בן ראובן: מי שלוקח אחריות, מדלג ויוצר את הדברים האלה.

איל בן ראובן: מדובר פה בחיי אדם, לא פחות.

איל בן ראובן: אני יכול לדבר פה עוד הרבה, אבל יש פה הרבה אנשים שרוצים לדבר.

איל בן ראובן: נפילות מגובה – אני מבקש שתתנו איזה פוש כדי שלמושג "חירום" תהיה משמעות.

איל בן ראובן: אם נצליח בתוך זמן קצר לראות תוצאה, כשאין בניין שלא עטוף ברשת מגובה מסוים, ואתם תחליטו עליו מבחינה מקצועית, אנחנו עוצרים את העבודה; יש נושא של פקחים, שצריך לתת להם יותר אחריות, כדי שהם יוכלו לסגור; צריך לקדם את נושא העיצומים.

איל בן ראובן: העיצומים זה נושא חשוב, אבל משהו, אני אפילו לא יודע להסביר בדיוק, משהו לא קורה שם מספיק טוב.

איל בן ראובן: זה עדיין לא נכנס לעניין.

איל בן ראובן: אגב, אנחנו גם נקדם בהמלצת השר.

איל בן ראובן: השר ביקש משהו מאוד נכון, שכל כספי העיצומים נשקיע בבטיחות, כל כספי העיצומים.

איל בן ראובן: נצטרך כנראה לריב לא מעט עם האוצר על העניין הזה.

נורית קורן: הלוואי שהאוצר יסכים לזה.

איל בן ראובן: אני יודע, בשביל זה נצטרך לריב.

איל בן ראובן: אלי, יש משהו שלא נאבקנו פה עליו עם כל העולם?

איל בן ראובן: גם על זה נצטרך להיאבק, שהכסף של העיצומים ילך לבטיחות, כדי שלארז יהיו כלים אמיתיים להביא ולעשות מהר, כי בסוף זה גם תלוי במשאבים.

איל בן ראובן: יש עשייה.

איל בן ראובן: אני מאוד מקווה שהחוק של עוזרי בטיחות יתקדם, שזה עוד צעד.

איל בן ראובן: הוא לא הופך עולמות, אבל הוא נורא חשוב, כי כל מנהלי העבודה בשטח, כולם אומרים שאין להם את היכולת לממש את האחריות שלהם, אז אנחנו נותנים להם את היכולת הזאת.

איל בן ראובן: אני מאוד מקווה שבתחילת המושב נעביר את זה בקריאה ראשונה ונריץ את זה לקריאה השנייה והשלישית.

איל בן ראובן: יש עניין של אחריות וסמכות, ואנחנו מקדמים חשיבה רצינית מאוד היום שנעשית בשטח, לגבי הגדרות של מי אחראי על מה בעניין הזה.

איל בן ראובן: כל מקום שאתה מגיע אילו, אין מדרג ניהולי ברור בעניין הזה.

איל בן ראובן: צריך גם את זה לעשות.

איל בן ראובן: יש המון המון המון עבודה, זה לא המקום לעשות את זה.

איל בן ראובן: אני מבקש בסיום דבריי, אני מבקש מכולם, שכל אחד ייקח על עצמו את המושג "חירום", בשבילו כינסנו את הוועדה עכשיו, כדי שממחר בבוקר הכול יואץ.

איל בן ראובן: זה מה שצריך לעשות.

איל בן ראובן: יואצו תהליכים.

איל בן ראובן: בואו ננסה, אפילו השנה, לשנות את התמונה המאוד מאוד לא נעימה שאנחנו רואים בשטח, בעיקר בנושא תאונות ונפגעים.

איל בן ראובן: תודה רבה לכל העוסקים במלאכה.

איל בן ראובן: באמת תודה רבה לכולם, לכל מי שיושב פה בעניין.

איל בן ראובן: תודה רבה על העשייה שלכם.

אלי אלאלוף: בבקשה, חברת הכנסת נורית קורן.

נורית קורן: אדוני היושב-ראש, קודם כול, אני רוצה להודות לך על שזימנת את הדיון הזה.

נורית קורן: גם אני ביקשתי שתעשה את הדיון.

נורית קורן: באותו יום ששמעתי ששני פועלים נפלו, ואחר-כך, אחרי איזה שעתיים, עוד פועל נפל, אמרתי: אי-אפשר, צריך לעצור הכול וגם שלחתי מכתב באותו רגע לשר חיים כץ לסגור את כל אתרי הבנייה, את כל הארץ, כי זה צעד דרסטי, כי אנחנו באמת רוצים לטפל בזה.

נורית קורן: אני רוצה להגיד לך, איל בן ראובן, לא משנה מי האדם, משפחה נהרסת.

נורית קורן: זה חיים של בן אדם.

נורית קורן: אני רוצה להודות לעבד אל חכים חאג' יחיא, שגם הוא מוביל את הדבר הזה; וגם לך, איל, שזה ממש בנפשך, באמת להילחם בכל הדברים, ולדב חנין, שתמיד נמצא פה, כבר הרבה כנסות.

איל בן ראובן: וליושב-ראש כמובן.

נורית קורן: ליושב-ראש, ברור.

נורית קורן: אנחנו לא יכולים לקיים שום דיון בלעדי היושב-ראש שמאשר את זה.

נורית קורן: כשאני התקשרתי נאמר לי בפירוש שהיושב-ראש כבר קבע את הדיון – תודה רבה שביקשת דיון, היושב-ראש קבע את הדיון.

נורית קורן: ככה זה הולך בכנסת, אנחנו לא יכולים לעשות מה שאנחנו רוצים, יש כאן ועדה שעובדת ויש כאן אנשים שבאמת אכפת להם.

נורית קורן: אני מאמינה שכל מי שיושב פה, גם הוא רוצה שנגיע לתוצאות אחרות, אבל בראש ובראשונה צריך לפנות לכל קבלני הבניין: תתחילו לקחת את נושא הבטיחות לידיים.

נורית קורן: נכון, יש כאלה שאומרים: זה עולה לנו יותר כסף.

נורית קורן: ככל שתשימו עלינו יותר עיצומים, יותר תקנות, יותר רגולציה, הדירות יעלו יותר ביוקר.

נורית קורן: לא, חיי אדם יקרים יותר מכל דבר אחר.

נורית קורן: בדיוק לפני שנה חבר שהוא קבלן שיפוצים הניח שרוולון, ברגע שהוא בא לשפוך את הדלי הראשון, השרוולון עף יחד איתו שלוש קומות למטה.

נורית קורן: אתם חושבים שזה לא היה שוק טוטלי למשפחה?

נורית קורן: כל המשפחה הזאת נהרסה.

נורית קורן: יכול להיות שהוא בעצמו לא התקין נכון, אולי הפועל לא התקין נכון.

נורית קורן: אנחנו צריכים להפסיק עם תרבות הסמוך על סמוך, אנחנו צריכים לשלב ידיים פה, מסביב לשולחן, ולעשות כל מה שרק ניתן כדי למנוע את הנפילה הבאה, למנוע את אובדן החיים.

נורית קורן: באתי במיוחד לדיון הזה כדי לומר את הדברים וכדי לסייע ליושב-ראש ולשאר החברים שלי.

נורית קורן: אנחנו צריכים לפעול כאן ועכשיו ומהר.

נורית קורן: תודה.

אלי אלאלוף: תודה.

אלי אלאלוף: בבקשה, דב חנין.

דב חנין: תודה לך, אדוני היושב-ראש.

דב חנין: דיון פגרה של ועדה בכנסת הוא לא דבר שגרתי.

דב חנין: אני חייב לספר לכם שבפגרה הזאת הגשתי לפחות 15 בקשות לכל מיני ועדות כדי לכנס אותן, כי כל מיני דברים נראים לי דחופים, ואני רוצה, אדוני היושב-ראש, להביע הערכה לתגובה המיידית שלך בנושא הזה ולכינוס של הדיון הזה, כי זה לא פשוט, גם לחברי הכנסת יש אילוצים וקשיים.

דב חנין: לכן אני באמת מביע הערכה לדבר הזה.

דב חנין: הוועדה הזאת, ועדת העבודה, הרווחה והבריאות של הכנסת היא אחת הוועדות העמוסות ביותר של הכנסת.

דב חנין: אף פעם לא הייתה לי הזכות להיות חבר בוועדה הזאת, אבל אני מלווה אותה מהצד.

דב חנין: אני מלווה את הוועדה הזאת מהצד ואני באמת רואה את העבודה שנעשית כאן.

דב חנין: אפרופו זה – אני אומר משפט שהוא גם שייך לוועדה הזאת, כי היא עוסקת בהמון נושאים – אני רוצה לנצל את ההזדמנות כדי להביע הערכה להחלטה של הביטוח הלאומי ושל השר להפסיק את המצב שבו כספי הביטוח הלאומי מוזרמים לאוצר.

דב חנין: אני חושב שזו החלטה נכונה.

דב חנין: הגיע הזמן.

דב חנין: הביטוח הלאומי נמצא בגירעון גדול מאוד, וטוב שהכספים שלו לא ילכו לאוצר למימון הוצאות שוטפות.

דב חנין: אני סוגר בזה את ההערה הזאת.

דב חנין: הייתי מציע לך, אדוני היושב-ראש, גם בנושא הזה לקיים דיון.

דב חנין: כמי שעוקב אחרי עבודת הוועדה הזאת לאורך שנים, אני חייב לומר לכל המשתתפים בדיון, שבקדנציה הזאת ההתייחסות לתאונות העבודה בכלל ולתאונות העבודה בענף הבניין היא התייחסות מאוד מאוד רצינית.

דב חנין: הדיונים שנעשו כאן, במליאת הוועדה ובוועדת המשנה שהוקמה – אני מלא הערכה לחברים שלי על העבודה שלהם, על הפעילות שלהם, לך, אדוני היושב-ראש.

דב חנין: אני רוצה להגיד לכם, חבריי וחברותיי: אתם מגיעים פה לדיונים, אבל אני רואה את החברים שלי במליאה כשקורית תאונה.

דב חנין: אני במקרה יושב ליד חבר הכנסת חאג' יחיא במליאת הכנסת ואני רואה את התגובה שלו ושלך, אדוני היושב-ראש, כשקורית תאונה, התגובה הקשה שיש לנו כשקורות תאונות כאלה.

דב חנין: אני חושב שזו התייחסות מאוד מאוד רצינית.

דב חנין: הרבה הערכה לעבודה שנעשית והרבה הערכה להתגייסות של הוועדה הזאת.

דב חנין: אני שותף לך, חברי, חבר הכנסת איל בן ראובן, במבחן התוצאה.

דב חנין: אני ואנחנו מתוסכלים.

דב חנין: אני ואנחנו מתוסכלים כי המספרים קשים, המספרים נותרו קשים, וכמו שאת אומרת, נורית, מאחורי כל מספר יש משפחה ובני אדם, וכל מוות כאן וכל פציעה קשה כאן היא פציעה מיותרת, ולכן אנחנו צריכים לשאול את עצמנו האם הצעדים שאנחנו יזמנו, קידמנו והוועדה קידמה, האם הם מספקים, האם אנחנו לא צריכים לבחון גם צעדים נוספים שנדרשים למצב החירום, כמו שהגדיר את זה חבר הכנסת בן ראובן, ואני מצטרף להגדרה הזאת.

דב חנין: מכל שלל הדברים שנמצאים על השולחן, אדוני היושב-ראש, אני מציע לשקול ארבעה דברים כמהלכי חירום.

דב חנין: הדבר הראשון והדחוף ביותר זה אימוץ התקן האירופי לפיגומים.

דב חנין: זה תקן שעובד.

דב חנין: אנחנו רואים שבאירופה מספר התאונות והנפילות מגובה הוא הרבה הרבה יותר קטן.

דב חנין: אני יודע שזה לא מהלך טכני פשוט, כי המהלך הזה כרוך בכסף.

דב חנין: זה כסף.

דב חנין: אני רואה לפעמים פיגומים, אני לא מבין איך בן אדם, גם אם הוא מאוד אמיץ, מסכים לעמוד על הדבר הזה, אבל הפיגומים האלה מאוד זולים.

דב חנין: לעבור לתקן האירופי זה עולה כסף, והמדינה לדעתי צריכה פה להתגייס ולסבסד מהלך שיאפשר גם לבונים ולקבלנים לעבור לבנייה בפיגומים יותר בטוחים.

דב חנין: זה צריך להיות מהלך מאוד מאוד מהיר.

דב חנין: הדבר השני, הנושא של הפיקוחים.

דב חנין: קראתי הבוקר את הידיעה בעיתון, אני לא יודע אם המספרים נכונים, אבל המספרים שפורסמו, לפחות בעיתון, הם מספרים מאוד מתסכלים מבחינת מספר הפקחים בפועל שעובדים בפיקוח.

דב חנין: עדיין נשארנו במצב של פקח על 700 אתרים.

דב חנין: פקח על 700 אתרים זה אומר בגדול שאין פיקוח.

דב חנין: עלתה כאן באחד הדיונים הצעה, שאני חושב שצריך לאמץ, להגדיל באופן דרמטי את מספר הפקחים על-ידי הסמכה, שנמצאת לפי הבנתי בסמכותו של השר, של עובדי המוסד לבטיחות ולגיהות, להתגייס לסיוע בזמן החירום הזה לעבודת הפיקוח.

דב חנין: אני חושב שאם אנחנו מגדילים את מספר הפקחים, אותו מספר שפורסם של 18 אנשים – באמת מספר שאני מקווה שהוא לא נכון, אולי נשמע כאן – אם אנחנו מגדילים את זה בעוד 80 אנשים נוספים, אנחנו מייצרים בוסט של הפיקוח שהוא מאוד מאוד חיוני והוא מאוד מאוד דחוף.

דב חנין: מהלך נוסף שנראה לי חשוב זה מהלך של פתיחת קו חם, שבו אנשים יוכלו לדווח.

דב חנין: גם אני, כשאני עובר ליד אתרי בנייה, לא כאיש מקצוע, אלא כמישהו שליווה את העניין, יש לי לפעמים טענות.

דב חנין: אני רואה עובדים שעובדים בלי קסדות, אני רואה פיגומים מוזנחים ולא תקינים.

דב חנין: אם לנו, לאזרחים, וכמובן גם לעובדים, הייתה אפשרות לדווח לאיזה קו חם שעובד 24 שעות ביממה, הדבר הזה היה נותן למערכת הרבה יותר אינפורמציה על ההפרות שנעשות.

דב חנין: ונקודה אחרונה.

דב חנין: אני חושב שהרחבת האפשרות לעצור את הבנייה היא נכונה.

דב חנין: אני יודע שזה מהלך כבד, קשה ונושא במחירים, אבל בסופו של דבר זה הצד האפקטיבי ביותר.

דב חנין: המנגנון של העיצומים, אני באופן אישי חסיד גדול של העיצומים המינהליים.

דב חנין: אני אומר לך, אדוני היושב-ראש, מהניסיון שלי, התחלנו במהלך הזה בחקיקה סביבתית.

דב חנין: חוק האכיפה הסביבתית אפשר עיצומים מינהליים בחוקים סביבתיים.

דב חנין: אני יודע על כל הספקות וההתלבטויות שהיו קיימים.

דב חנין: המנגנון הזה עובד.

דב חנין: איכשהו בתחום שלנו זה עדיין לא נכנס למסלול.

נורית קורן: זה עובד ויש כסף בקופה.

דב חנין: ויש כסף בקופה.

עבד אל חכים חאג' יחיא: ויש הרתעה, וזה מה שחשוב.

דב חנין: ויש הרתעה ויש שינוי בהתנהגות.

דב חנין: איכשהו בתחום שלנו זה עדיין לא עובד, ואני חושב שכדאי לעשות דיון מקצועי פה, אולי בוועדת המשנה, ולהבין איפה הכשל, למה בתחום הזה זה לא עובד טוב מספיק.

דב חנין: תודה רבה.

אלי אלאלוף: תודה.

אלי אלאלוף: בבקשה, נעבור למשרדי הממשלה.

אלי אלאלוף: נציג משרד העבודה והרווחה, בבקשה.

מרדכי אלישע: ברשותך, אני אגיד כמה מילות פתיחה.

מרדכי אלישע: אני מנהל זרוע העבודה במשרד העבודה והרווחה.

מרדכי אלישע: אני חדש בתפקיד, אבל כבר מכיר את הבעיות די לעומק.

מרדכי אלישע: א', תודה רבה על הדברים, אדוני היושב-ראש.

מרדכי אלישע: אתם באמת מובילים, עושים והעשייה מרובה.

מרדכי אלישע: וכמו שציינת – הייתי פה הרבה פעמים גם בתפקיד הקודם – הנושאים האלה עולים חדשות לבקרים, וזה מעולה ומצוין, ועל כך תודה.

מרדכי אלישע: אנחנו כאנשים שעושים את המדיניות של השר – ושר העבודה והרווחה מוביל את זה בכל הכוח, הוא היה מהראשונים שעשה את הדברים יחד עם הוועדה, הדברים היצירתיים לפחות, שהתחיל בעיצומים וגם דחף את כל הנושא של התקנות לעניין הפיגומים – גם כאן

מרדכי אלישע: אנחנו צריכים את התמיכה שלכם, והמון המון תודה בעניין הזה.

מרדכי אלישע: אני אגיד כמה מילים ואעביר אחרי זה לאנשי המקצוע, כי בסופו של דבר אני מכיר את הדברים שהועלו כאן.

מרדכי אלישע: אני כבר יכול להגיד לכם שאנחנו עובדים בכל הכוח, אבל מי שמכיר את עבודת הממשלה, כמו שציינת אדוני היושב-ראש, הדברים הם תהליכים.

מרדכי אלישע: אם אנחנו מדברים על פיגומים ותקנות, הממשלה החליטה על מודל RIA, שזה אומר קול קורא לציבור, יש תהליך ובלי זה הממשלה לא יכולה לקדם דברים ותקנות.

מרדכי אלישע: בסופו של דבר, אני לא רוצה להגיד לכודים, אבל אנחנו חיים בתוך הממשלה וחייבים לעשות את עבודת הממשלה.

מרדכי אלישע: גם לעניין התקנים, אנחנו מדברים על 12,500 אתרי בנייה.

מרדכי אלישע: רק בשלוש-ארבע השנים האחרונות היה גידול של 30,000 עובדי בנייה בענף הבניין.

מרדכי אלישע: אני לא לוקח ל-2010 שזה עשרות אלפים.

מרדכי אלישע: בתקופה הזאת לא ניתנו תקנים למינהל הבטיחות והבריאות התעסוקתית.

מרדכי אלישע: יש לנו דיון ביום ראשון בעזרת השם עם האוצר על התקינה הזאת.

מרדכי אלישע: בקטע הזה נעשתה כאן עבודה של מינהל הבטיחות שהכין מפרט מאוד מסודר למה, כמה תקנים ובאיזה תחום תקנים.

מרדכי אלישע: כלומר, נעשית עבודה כל הזמן.

מרדכי אלישע: כל הזמן אומרים "תקנים", "תקנים".

מרדכי אלישע: נכון, יש 28 תקנים, תגברנו בעשרה מעל ה-18, וארז תיכף ירחיב, אבל לדוגמה יש לי פה מייל שב-3 בספטמבר אישרו לנו בנציבות שירות המדינה מעבר לחוזי מומחים, זה היה לחלק מהאנשים שהשר כץ השיג, החלנו את זה על כל המינהל, שזה היה הישג.

מרדכי אלישע: ב-3 בספטמבר קיבלנו את אישור הנציבות, כי בלעדיהם לא יכולנו לעשות את זה, ובאותו יום פרסמנו את המכרזים במכרז פנימי.

מרדכי אלישע: לא השתהינו אפילו לא יום.

מרדכי אלישע: יש כל הזמן עשייה בעניין הזה, אבל בסופו של דבר אנחנו כפופים לעבודת הממשלה.

מרדכי אלישע: אני שמח להגיד שיש תמיכה גם של הוועדה הזאת, אני שמח להגיד שיש תמיכה של הפרקליטות ופרקליט המדינה בעניין הזה, אני שמח להגיד שהמשטרה תומכת בזה.

מרדכי אלישע: כולנו שם, אבל כמו שאמרתם זה שינוי פרדיגמה, זה שינוי תרבות, זה שינוי של גיוס האנשים, ובסופו של דבר כן נצטרך משאבים.

מרדכי אלישע: אתמול הייתה ישיבה אצל אבי ניסנקורן, הייתי שם, ירחיב הבחור מההסתדרות, וגם שם פניתי לקבלנים.

מרדכי אלישע: כבר חיברנו את המוסד לבטיחות וגיהות, אמרנו לקבלנים וקבעתי גם פגישה איתם, אנחנו נעמיד כיתות, נעמיד מדריכים, יחד עם המשרד לבטיחות וגיהות, כמו שאמר אדוני חבר הכנסת חאג' יחיא.

מרדכי אלישע: יזמנו את זה לפני חודש, עשינו ישיבה.

מרדכי אלישע: על מנת שהאנשים האלה יגיעו, אנחנו צריכים את הקבלנים שישלחו אותם.

מרדכי אלישע: בעניין הזה אני פונה אליהם וביקשתי פגישה איתם שיגיעו.

מרדכי אלישע: יש עוד הרבה פעולות שאנחנו עושים, אני אשאיר לחבריי.

עבד אל חכים חאג' יחיא: יש כתובת שמאשרת את ההיתרים כדי שהם יגיעו, אפשר להגיע אולי אליהם, לא רק לקבלן עצמו.

מרדכי אלישע: אין לנו דרך להגיע לכל עובד ועובד, זה העניין, במיוחד לחדשים.

נורית קורן: אם עושים בכניסה לארץ - - -

עבד אל חכים חאג' יחיא: לא בכניסה.

עבד אל חכים חאג' יחיא: מקבלים היתר.

עבד אל חכים חאג' יחיא: יש רשות אחת שמעבירה את ההיתרים.

מרדכי אלישע: אנחנו שומעים ואפילו מודים על הרעיונות ולומדים גם כאן.

מרדכי אלישע: אין לאף אחד מונופול על השכל, כל רעיון טוב נבחן ומיושם.

מרדכי אלישע: אנחנו שם לגמרי ומודים על כך.

מרדכי אלישע: יש דברים שמבחינה משפטית לא ניתן לבצע.

מרדכי אלישע: אני אעביר את רשות הדיבור לארז ולעו"ד סיגל מרד, שהיא גם מלווה את העניין הזה.

אלי אלאלוף: בבקשה.

אלי אלאלוף: תודה לך, אלישע.

ארז מימון: צוהריים טובים, אני ראש מינהל הבטיחות והבריאות התעסוקתית.

ארז מימון: קודם כול, חברי הכנסת, אני מאוד מתחבר לדברים בפתיח, ואני רוצה לדבר מהצד של המינהל.

ארז מימון: מעבר לעשייה אנחנו מתעסקים כאן הרבה עם הרוח, הרוח של העובדים במינהל.

ארז מימון: המינהל עובד בוקר, צוהריים וערב בלחולל שינוי מהותי בתחום הבטיחות באתרי הבנייה, ולא רק באתרי הבנייה, אבל לצערי כל העת בתקשורת אנחנו שומעים רק את הדלתא שחסרה, ולנו, כאנשי המשרד, אין לנו הפלטפורמה המתאימה לעלות ולהציג את הדברים כפי שהם.

ארז מימון: אני אתן פה סקירה קצרצרה מה כן נעשה, ולו בארבעה החודשים האחרונים, כדי שתוכלו להבין איזה סוג של עשייה נעשית כאן, ואני אעשה את זה על קצה המזלג.

ארז מימון: קודם כול, אני חייב לפתוח ולומר שסגרנו את החציון הראשון עם נתונים לא טובים.

ארז מימון: אם אנחנו משווים את זה לממוצע חמש-שנתי שעשינו אחורה, אנחנו בעלייה של כ-30% בהיקף ההרוגים בחציון הזה.

ארז מימון: בהחלט נתונים לא טובים.

ארז מימון: ביצענו ניתוח עומק של הנתונים, לא רק של החציון, של שלוש שנים אחורה.

ארז מימון: כשאני אומר "ניתוח עומק", זה אומר לקחת את תאונות המוות, לעשות drill down ולראות לא רק למה זה נגרם, אלא גם מה יכול היה למנוע את זה, האם פיגום היה יכול למנוע את זה, האם רשת הייתה יכולה למנוע את זה – מה היה ניתן לעשות אחרת.

ארז מימון: זה ניתוח שלא נעשה עד היום.

אלי אלאלוף: האם פרסמתם את זה?

ארז מימון: סיימנו את עבודת המחקר שלנו, והיא מופיעה פה.

ארז מימון: תיכף אני אדבר על התהליך, אבל אני רוצה להגיד כמה דברים וזה מתחבר פה למה שנאמר על-ידי חברי הכנסת.

ארז מימון: קודם כול, עיקר התאונות הן אכן מנפילה בגובה.

ארז מימון: זה לא סוד, רואים, זה ברור.

ארז מימון: חלק לא מבוטל מהתאונות קשור לתקינותו ושלמותו של הפיגום.

ארז מימון: זה נכון, כפי שאמר חבר הכנסת איל בן ראובן, אבל יתרה מזאת, לא רק זה, לא רק שנופלים אנשים מפיגומים, פיגומים גם קורסים.

ארז מימון: ופיגום שקורס לך, לדוגמה באתר תמ"א, שהוא אתר אורבני, הוא יכול לייצר פגיעה גם בתושבים, ולכן החשיבות.

ארז מימון: אני מקבל פה את האמירות – צריך להגיד גם מה אנחנו עושים בנושא – על טיפול תשתיתי עמוק בתחום הפיגומים.

ארז מימון: אנחנו מקבלים את זה, אנחנו רצים על זה, תיכף אני אסביר איפה אנחנו עומדים.

ארז מימון: כ-44% מהתאונות הקטלניות בשנתיים האחרונות התרחשו על-ידי קבלנים שמסווגים ג'5.

ארז מימון: כמובן יש קשר, כנראה הדוק, בין היקף הבנייה שהם עושים לכמות ההרוגים, אבל עדיין מדובר פה בשיעור לא מבוטל.

ארז מימון: אלה נתונים שבסופו של יום, כפי שאני אציג, משמשים אותנו, כמינהל, כדי למקד את העשייה שלנו.

ארז מימון: יותר מ-80% מהתאונות מתרחשות בשלב השלד והגמר.

ארז מימון: עוד פעם, אולי את הצוות פה זה לא כל-כך מעניין, אותי זה כן מעניין, כי שם אני רוצה למקד את העבודה שלי.

ארז מימון: קיימת עלייה משמעותית באירועי הבטיחות באתרי תמ"א.

ארז מימון: אני אדבר על הסוגיה של התמ"א, אני ארחיב עליה.

ארז מימון: זה "לקונה" בחקיקה, שאנחנו נותנים לה את הקשב בטווח הזמן המיידי.

אלי אלאלוף: תסביר את זה בבקשה.

ארז מימון: אני אסביר.

ארז מימון: היום למעשה כשאתה פותח את החקיקה שלנו, החקיקה מדברת על אתר בנייה.

ארז מימון: אתר בנייה לצורך העניין הוא אתר סגור, שבתוכו יש רק עובדים, זה לא אתר תמ"א.

ארז מימון: באתר תמ"א יש לך עובדים, באתר תמ"א יש לך דיירים.

ארז מימון: הם נכנסים ועוברים מתחת לפיגומים.

ארז מימון: כשנעלם להם גרם המדרגות, הם צריכים להתנייד באיזה צורה.

ארז מימון: לדוגמה בחקיקה שלנו מספיק לנו אזן יד, אזן תיכון ולוח רגל, כדי למנוע נפילה של עובד לפיר מעלית, זה לא מתאים לילד בן 3 או בן 5.

ארז מימון: זה לא מתאים.

ארז מימון: אלה דברים שכרגע החקיקה חסרה בהם.

ארז מימון: אנחנו מכירים את האירוע הזה, תיכף אני אסביר מה אנחנו עושים בנושא.

קריאה: זה דומה לשיפוצים.

ארז מימון: בדיוק.

ארז מימון: זה נכון גם לשיפוצים.

ארז מימון: תמ"א ושיפוצים זה דומה.

ארז מימון: נכון.

ארז מימון: אתה צודק.

ארז מימון: תיכף אני אגע בסוגיה הזאת.

ארז מימון: קיימת עלייה בהיקף האזרחים המעורבים בתאונות.

ארז מימון: השנה לצערי אנחנו סופרים בפעם הראשונה הרוגים שהם אזרחים.

ארז מימון: זה מתקשר מאוד למה שאמרתי קודם.

ארז מימון: אתרי תמ"א וסוגיה של שיפוצים.

ארז מימון: זה בהחלט מתחבר.

ארז מימון: אנחנו צריכים להבין את האירוע הזה, כי בראייתי יש פה פוטנציאל שהוא גדול יותר.

ארז מימון: קיימת עלייה בהיקף המעורבות של עגורני צריח.

ארז מימון: בדקנו שבע שנים אחורה.

ארז מימון: יש מספר לא מבוטל של עגורנים שמשום מה ירדו.

ארז מימון: נעשה ניתוח עומק, נעשו שלושה תחקירים עמוקים בתחום הזה, ולמעשה כבר גיבשנו תוכנית פעולה, וכבר עשינו הרבה דברים, ותיכף אני אציג חלק מהם.

ארז מימון: אני אגע בחלק מהדברים שעשינו בארבעה החודשים האחרונים: קידום התקנה בדבר איסור עבודת בני נוער – מי שמכיר את התהליך הזה, זה תהליך מטורף שבתוך שלושה חודשים הבאנו מהוועדה לידי כך שהייתה חקיקה של איסור עבודת בני נוער באתרי בנייה, איסור כניסת בני נוער לאתרים, וכבר יישמנו ומימשנו את זה בחופשה הנוכחית, כולל RIA, ובלי תמיכה ועזרה של השר הדברים האלה לא היו קורים.

ארז מימון: קידום הצעת החוק של חבר הכנסת איל בן ראובן – הוא היה ער לזה וראה את המשמעות של ייצור הצעת חוק עם כל המעטפת שנדרשת מאיתנו כדי שתחזיק מים.

ארז מימון: הוא נתן לנו פה את הקשב ורצנו יד ביד, אנחנו עדיין בשלבים הסופיים, אבל אנחנו מגיעים עם תוצר טוב ואיכותי שאפשר לממש אותו, והוא ייתן פה דיבידנד לא מבוטל כתמיכה למנהל העבודה.

ארז מימון: העיצומים הכספיים – חברים, נכנסנו לתהליך הזה, לא אני, קודמיי בתפקיד נכנסו באטרף, נכנסו בחוזקה, הגם שלא קיבלנו ולו משאב אחד, ולו תקן אחד, אבל נכנסו, כדי לייצר את האימפקט, כדי לייצר עשייה, לא אמרנו: נשב על הגדר ונמתין לתקנים שיבואו; לא, נכנסו לזה בכל הכוח, בדחיפה חזקה מאוד של השר.

ארז מימון: נכון, כמו בכל תהליך, בטח תהליך חדש, בטח תהליך שאתה נכנס אליו ללא כמות כוח-האדם המתאימה, יש לו הבעיות שלו, את חבלי הלידה שלו.

ארז מימון: ביצענו ניתוח עמוק בנושא הזה, הובלנו שם שיפורים מקצה לקצה, עדיין אנחנו קצרים בכוח-אדם, כי עדיין לא קיבלנו את כוח-האדם, אבל הנושא הזה עובד.

ארז מימון: אני אדבר על סוגיית כוח-האדם.

ארז מימון: אני חייב לומר עוד פעם, העיצומים מוכיחים את עצמם.

ארז מימון: איפה שיש עיצום, אתה רואה את השיפור, חד-משמעית.

ארז מימון: אני אומר את זה, הקבלנים אומרים את זה, כולם אומרים את זה.

אלי אלאלוף: מה כמות העיצומים שהיו במספר, לא בכסף?

ארז מימון: נכון להיום נשלחו למפירים למעלה מ-900 עיצומים.

ארז מימון: כלומר, זה עבר את כל התהליך.

סיגל מרד: הודעות - - -

ארז מימון: אלה שנשלחו בתהליך, ובקנה יש לנו עוד כ-900 שאנחנו עובדים עליהם.

ארז מימון: חשוב להבין שבחזרה קיבלנו 500 טיעונים נגד העיצום.

ארז מימון: טיעון נגד העיצום זה מסמך מעורך דין, שגם אותו אנחנו צריכים לנהל עם אותו כוח-אדם שאין לי לעיצומים.

ארז מימון: סוגיית הפיגומים – עבדנו בשני ערוצים, האחד לא כל-כך הצליח לנו, בשני אנחנו ממשיכים לעבוד.

ארז מימון: אגב, הערוץ הראשון זה בכלל להבין שיש צורך אמיתי.

עבד אל חכים חאג' יחיא: קבעתם שיש צורך אמיתי לשנות את התקן.

ארז מימון: חד-משמעית.

ארז מימון: זו דחיפה של חבר הכנסת איל בן ראובן.

ארז מימון: שני ערוצים שרצנו בהם: האחד, הערוץ הרגיל שאמור להתרחש במשרד הכלכלה.

ארז מימון: משרד הכלכלה אמון על התקינה, הוא אמור לקחת את התקן הזה ולעשות אותו רשמי.

ארז מימון: זה פשוט.

ארז מימון: זה תפקידו.

אלי אלאלוף: למה זה נשאר במשרד הכלכלה?

ארז מימון: זה לא נשאר.

ארז מימון: זה חזר אלינו.

ארז מימון: אני אגיד מה עשינו.

סיגל מרד: אני אסביר.

סיגל מרד: חוק התקנים קובע ששר הכלכלה רשאי להכריז רשמית על תקן שכתב מכון התקנים ואימץ.

סיגל מרד: זה בסמכותו.

סיגל מרד: זה ההסדר שקיים לפי חוק התקנים.

סיגל מרד: אמר מה שאמר שר הכלכלה, רק הבנו שיש לנו עוד אופציות, והאופציות שלנו להפוך את הדרישה הזאת למחייבת דרך חקיקה שבאחריות השר שלנו, ועל זה כרגע המינהל עובד.

סיגל מרד: כרגע המינהל עובד על הליך של RIA ביחס לאותו חיוב.

סיגל מרד: ברגע שיסתיים הליך ה-RIA נתחיל בתהליך הכתיבה ואפשר יהיה להתקדם עם הנושא.

סיגל מרד: זה כרגע על שולחן העבודה.

איל בן ראובן: מה לוח-הזמנים?

ארז מימון: אנחנו עובדים פה, כפי שאמרתי, בשני ערוצים: הערוץ הראשון הוא הערוץ של ה-RIA לטובת המשימה.

ארז מימון: מאחר שאנחנו קצרים במשאבי כוח-אדם גם במטה, אני מאויש רק ב-40% מהתקנים שלי במטה, רתמנו גם את המוסד לבטיחות וגיהות לנושא הזה, גייסנו גם יועץ מבחוץ שעוזר לנו, והצפי שלנו שבמהלך נובמבר נוכל להגיש לוועדה טיוטה של התקנה.

איל בן ראובן: זה תקנה או חוק?

סיגל מרד: מדובר בתקנות.

סיגל מרד: הצפי הוא שלקראת אמצע נובמבר, בהנחה שהכול יזרום כמו שצריך, נוכל לפרסם טיוטה ראשונה להערות הציבור, לא להביא את זה לשולחן הוועדה.

איל בן ראובן: של חקיקה?

סיגל מרד: של תיקון התקנה.

ארז מימון: תיקון התקנה.

עבד אל חכים חאג' יחיא: תיקון התקנה זה יותר מהר מאשר חוק.

סיגל מרד: הנושא של הפיגומים מוסדר היום במסגרת תקנות הבטיחות בעבודה (עבודות בנייה), יש כמה פרקים שם שמתייחסים לחובות לגבי סוגים שונים של פיגומים במקומות שונים, ושם התיקון הזה יצטרך להיות משולב.

אלי אלאלוף: ברגע שהוא יהיה מוכן, בדיון אחד בלבד אפשר לסיים.

ארז מימון: אני חייב לציין שגם שאר הפונקציות, גם שאר השחקנים, הם לא שוקטים פה על השמרים, וגם ארגון הקבלנים – אתמול היינו בדיון, בשבוע שעבר הייתי בוועדת הבטיחות שלהם – הם גם מקדמים בערוצים שלהם את הסוגיה של הפיגומים, גם הם כבר עושים את סקרי השוק ורואים איך הם נכנסים לתהליך הזה.

ארז מימון: חשוב גם להבין שבהינתן שנסגור את כל התהליך, עדיין נדרש זמן הרצה לתהליך.

ארז מימון: במדינה אין את הפיגומים האלה, צריך לייבא אותם, זה לוקח זמן.

ארז מימון: צריך להביא גם את זה בחשבון.

עבד אל חכים חאג' יחיא: היות שהקבלנים בתמונה והם נמצאים פה - - -

אלי אלאלוף: בו נאפשר, אנחנו מתחילים להיות לחוצים קצת בזמן.

ארז מימון: אני ארוץ.

ארז מימון: מתי שתעצרו אותי, תעצרו אותי.

ארז מימון: כתיבת תקן להקמת עגורן צריח – אמרתי לכם שעגורן צריח נמצא בפארטו שלנו, מחשש שסטטיסטית העגורן הזה ייפול על המקום הלוא נכון, בשטח אורבני לדוגמה, ולכן קידמנו פה לא מעט תהליכים.

ארז מימון: אחד מהם שפנינו למכון התקנים וביחד איתם כבר כתבנו מה שחסר, זה תיק שנקרא "תיק הקמת עגורן צריח", שהיום באופן פרדוקסלי לא קיים, ולמעשה ישמש מצפן לכל מי שמקים עגורן.

ארז מימון: במקביל, זה כמובן מופיע בתקנות שלנו שאנחנו אמורים לעדכן אותן בחקיקה.

ארז מימון: ביצוע ביקורות משולבות באתרי בנייה – כבר הצגנו את הסוגיה הזאת.

ארז מימון: הנפקת רישיונות לעגורנים – סוף-סוף אנחנו יכולים לבשר שלאחר תהליך מייגע, עם הרבה מאוד כישלונות בדרך, בשבוע שעבר חתמתי למעשה על חברה שתייצר לנו את הגלופה לאותו רישיון.

ארז מימון: כבר סגרנו עם משרד התחבורה אחרי ויה דולורוזה שהתמונות מהמאגר של האנשים שיש להם רישיון מפעילי עגורן יעבור לאתר שלנו.

ארז מימון: ולכן אני מקווה שבתוך שלושה-ארבעה חודשים יוכל מנהל העבודה להיכנס לאתר שלנו, לראות את התמונה של הבן-אדם, לראות את הבן-אדם, ונימנע מתהליכים שיש בהם זיופים.

עבד אל חכים חאג' יחיא: רישיון של מישהו אחר ראינו.

עבד אל חכים חאג' יחיא: ראינו ביחד.

אלי אלאלוף: קראו לליאוניד וירד אלכסנדר.

ארז מימון: זה מקרה טוב.

ארז מימון: תשאל בן כמה הוא.

ארז מימון: תיכף אני אגע בסוגיה הזאת.

ארז מימון: הסדרת תנאי שכר – אמר פה הממונה שיש תהליך שהובל על-ידי השר בראייה אסטרטגית, איך אנחנו מביאים כוח-אדם טוב יותר ואיכותי יותר.

ארז מימון: שדרגנו 57 שורות לתנאי שכר גבוהים יותר.

ארז מימון: מדובר על יותר מ-3,000 שקלים למפקח, זה מאפשר לי להתחיל למלא את השורות שעד היום חסרות לי, ואני לא מדבר על התקנים שחסרים, אבל לפחות למלא כרגע את השורות.

ארז מימון: אני חושב שזאת אמירה מאוד חזקה, כמובן גם רכבים וכו'.

ארז מימון: סיוע ושותפות עם יחידת החקירות – אנחנו באיגום כוחות עם יחידת החקירות.

ארז מימון: לצערי אני גם אמור להעביר להם שלושה תקנים, אני לא יודע בדיוק מאיפה.

ארז מימון: צריך להעביר להם שלושה תקנים.

ארז מימון: אנחנו באיגום כוחות עם משטרת ישראל, מספר דיונים כדי לגבש ביחד ולראות איך אנחנו יוצרים את השלם בין מה שהם עושים לבין מה שאני אמור לעשות בהיבט הפלילי.

ארז מימון: קידום שת"פ עם הרשויות המקומיות – שאלתם מה אני מבקש מכם, זה מה שאני מבקש מכם, ותיכף אני אחדד את הנושא הזה.

ארז מימון: הרשויות המקומיות מבחינתי הן יותר מאשר ממכפיל כוח ביכולת שלנו להתמודד בנגע הזה שנקרא "תאונות באתרי בנייה", ואני אסביר, ואחר-כך אני אסביר מה עשינו ואיפה אנחנו עומדים מולם.

אלי אלאלוף: האם יש פה נציג השלטון המקומי?

רות דיין מדר: כן.

ארז מימון: הרשות המקומית היא למעשה הישות שנוגעת באתר בנייה היום, משלב היתר הבנייה ועד טופס 4.

ארז מימון: כל השלבים היא שם, האתר אצלה, יש לה בקרה מוחלטת.

ארז מימון: יתרה מכך, אם אנחנו מדברים על 18, 28 מפקחים, לרשות המקומית יש לפי התקשורת בין 900 ל-1,100 מפקחים.

ארז מימון: הם נוגעים באתרים מספר פעמים בחודש.

עבד אל חכים חאג' יחיא: אתה מתכוון לוועדות המקומיות.

ארז מימון: אני לא שולט בטרמינולוגיה, אבל כנראה כן.

ארז מימון: אם אתה אומר, כנראה שאתה יודע.

עבד אל חכים חאג' יחיא: אנחנו מסכימים.

עבד אל חכים חאג' יחיא: הפקחים הם של הוועדה המקומית.

דב חנין: בנושאים סביבתיים הסמכנו באופן עקרוני את פקחי הרשויות המקומיות לבצע אכיפה סביבתית, גם שם הבעיה הייתה מחסור בפקחים.

אריק שמולביץ: הוסמכו.

עבד אל חכים חאג' יחיא: הפקחים של הוועדות המקומיות?

ארז מימון: אני רוצה לחדד, אני לא מבקש מהם שיחליפו אותנו.

ארז מימון: תיכף אני אגיד מה אנחנו עושים.

קריאה: - - -

סיגל מרד: אנשים מהמוסד לבטיחות?

ארז מימון: לא.

ארז מימון: מפקחים של הרשויות.

עבד אל חכים חאג' יחיא: הוועדות המקומיות.

אלי אלאלוף: רגע.

אלי אלאלוף: מה זה אישרתם?

ארז מימון: לא אישרנו כלום.

אלי אלאלוף: יש פה מהלך משפטי מסודר?

אריק שמולביץ: לא, אין פה.

אריק שמולביץ: אם הם ייקחו חלק, אין לנו שום בעיה לתת להם סמכויות מסוימות.

אלי אלאלוף: זה דורש הצעת חוק.

דב חנין: צריך חקיקה.

אלי אלאלוף: או הסמכה.

סיגל מרד: יש נושאים שבהם לרשויות המקומיות יש סמכויות ממילא דרך המנגנון של חוק התכנון והבנייה, דרך המשטר של היתר הבנייה.

סיגל מרד: יש נושאים שהם אפילו בחפיפה.

סיגל מרד: יש נושאים שגם הם אמורים לתת עליהם את הדעת וגם מינהל הבטיחות נותן עליהם את הדעת.

סיגל מרד: באותם עניינים מאוד פשוט לייצר את אותו שיתוף פעולה ואגב תהליך הפיקוח שלהם להסתכל על עוד מסמך.

סיגל מרד: זה לא משהו שאמור היה להיות מהפכה מבחינת סמכויות פיקוח של פקח מהשלטון המקומי.

ארז מימון: הכוונה היא זה לא שהם יהפכו להיות מפקחים שלי, ממש לא.

ארז מימון: הכוונה היא כן לתת להם מספר נושאים שהם יכניסו לתחום היתרי הבנייה שלהם ולתחום הפיקוח.

ארז מימון: אני אביא שתי דוגמאות פשוטות.

ארז מימון: יש לי יותר, אני אביא שתי דוגמאות פשוטות.

אלי אלאלוף: תקצר.

אלי אלאלוף: אין לנו ברירה.

עבד אל חכים חאג' יחיא: חשוב לשמוע את שתי הדוגמאות.

ארז מימון: מתי שתחתכו אותי, תחתכו אותי.

ארז מימון: הוא סוברני לדרוש מהקבלן באתרי תמ"א, איפה שיש הרבה מאוד אזרחים, פיגומים.

ארז מימון: הוא לא צריך אותי, הוא יכול לדרוש את זה היום.

ארז מימון: הוא סוברני לדרוש מהקבלן להקים את העגורן שהוא מקים בשטח אורבני, כשהוא קשור לבניין בשלביו השונים, אני לא סוברני.

ארז מימון: הוא סוברני להגיד לו: תקים את העגורן רק ב-90% מהגובה, כי אז היציבות שלו יותר גבוהה.

ארז מימון: יש להם כלים היום.

נורית קורן: הם לא עושים את זה.

אלי אלאלוף: לא היה שום תיאום עד עכשיו בתחום הזה?

ארז מימון: רגע.

ארז מימון: תיכף אני אגיד מה כן.

אלי אלאלוף: אל תגיד לי כל הזמן "רגע".

אלי אלאלוף: תענה.

אלי אלאלוף: תענה וזהו.

ארז מימון: נפגשנו עם חמישה מהנדסי ערים כדי ללמוד מה הם עושים, לאחר זה קיימנו שני מפגשים, האחד בראשותו של מנכ"ל משרד הפנים, ומי שליווה את התהליך היה מנכ"ל הרשות המקומית, ועוד דיון המשך.

ארז מימון: למעשה הצגנו בסך-הכול ארבעה נושאים שאנחנו מבקשים שהם יגעו בהם בתהליך היתר הבנייה ובתהליך הפיקוח שלהם בצורה הפשוטה ביותר.

ארז מימון: אמרנו שנעמיד להם את ההכשרה של היומיים שנדרשת כדי לקרוא תזכיר של עגורן צריח.

ארז מימון: רק כדי לסבר את האוזן, לפני חודש וחצי, עקב תאונה שהתרחשה, הגענו לאתר, שהוא לא פחות ולא יותר בלב ליבה של העיר פתח תקוה.

ארז מימון: קוראים למקום הזה "בית חולים בלינסון".

ארז מימון: ועל בית החולים מוקמים שני עגורני צריח.

ארז מימון: כשאתה בודק פנימה, אתה רואה שהם לא עברו בדיקה כבר חודשיים, יש פיגור של חודשיים, וכשאתה בודק, אתה רואה ששני מפעילי העגורן עם רישיונות מזויפים ואחד מהם קטין.

ארז מימון: אתה בודק, אתה רואה שכל אביזרי ההרמה לא תקינים.

ארז מימון: האם אין אחריות לרשות אל מול האזרחים שנמצאים באזור?

ארז מימון: האם הכול נופל פה על מינהל הבטיחות שאולי ייגע באתר הזה מתישהו?

ארז מימון: בכל מקרה ישבנו איתם והצגנו - - -

אלי אלאלוף: איזו חברה קבלנית הייתה שם?

ארז מימון: אני לא זוכר את השם, אני גם לא רוצה להגיד כרגע, הנושא תחת חקירה.

ארז מימון: רק לידיעה - - -

קריאה: האם זה הועבר למשטרה?

ארז מימון: מה זאת אומרת?

ארז מימון: זאת חקירת משטרה.

ארז מימון: איזו שאלה זו בכלל?

ארז מימון: פניתי במכתב רשמי לראש העיר שיפעל, טרם קיבלתי את ההתייחסות.

אלי אלאלוף: מי גילה את הדבר המטורף הזה?

ארז מימון: התרחשה שם תאונה קשה.

ארז מימון: הגענו לחקירה יחד עם משטרת ישראל, ותוך כדי החקירה התבררו הפרטים האלה.

ארז מימון: אדוני היושב-ראש, אם לא הייתה מתרחשת תאונה, סבירות גבוהה שלא הייתי מגיע לאתר.

עבד אל חכים חאג' יחיא: כל עוד מתקיים נס במקום מסוים, לא מגיעים.

גדיר ניקולא: זו תאונה שלא דווחה על ידי מד"א, מפני שהתרחשה בתוך בית החולים בלינסון.

ארז מימון: המקור לפנייה לרשויות, חוץ מהמוטיבציה להיעזר בכוח-האדם שלהם, זה סעיף 236 לפקודת העיריות, ששם למעשה כתוב שיש להם אחריות בתחום הבטיחות, בהקמה, הורדה וכו' של מבנים.

ארז מימון: הם קצת מסתייגים מהאירוע הזה, אבל כאמירה: אתם רוצים לרתום סוסים נוספים, זה אחד הסוסים המרכזיים, שלטעמי יכול לחולל שינוי מחר בבוקר, לא בעוד זמן של חקיקה ארוכה.

ארז מימון: אמצעים טכנולוגיים – אנחנו כבר חודשיים במהלכו של פיילוט, הרמנו רחפנים לאוויר, הרמנו מצלמות חכמות לאוויר, כדי לנסות ולראות איך אנחנו מעבים את מערך האכיפה שלנו.

ארז מימון: אנחנו בתהליך הפיילוט, נבחן אותו בסופו של דבר ונראה לאן זה מוביל אותנו.

ארז מימון: חברים, גם פנימה בתוך הארגון, אנחנו מובילים תהליכי טיוב עמוקים מאוד, כדי - - -

אלי אלאלוף: כמה זמן אתה בתפקיד?

ארז מימון: ארבעה חודשים וחצי.

אלי אלאלוף: ולפני כן?

ארז מימון: לפני כן הייתי בקנדה שנתיים.

אלי אלאלוף: לא היית במערכת לפני כן.

ארז מימון: הייתי תשעה חודשים ראש תחום חקירות ואכיפה אחרי שפרשתי מצה"ל.

ארז מימון: במקביל לכול למעשה ביצענו ניתוח עומק לכל תחום הבטיחות באתרי הבנייה, גיבשנו את זה לידי מסמך עם הרבה מאוד תובנות, חלק מהן זה גם בראיית השלם.

ארז מימון: חברים, המינהל לא אחראי רק על תחום הבנייה, ממש ממש לא.

ארז מימון: יש לנו נתחים, שאם יהיה לי זמן אני אציג אותם, שהם לא פחות כבדים, כנראה הרבה יותר כבדים, ולכן עשינו בראיית השלם מה הצרכים שלנו.

ארז מימון: רק לסבר את האוזן, המספרים שאני הגעתי אליהם – אני יכול להראות לכם, כי כימתנו את כל זה – אנחנו מדברים על הכפלת המינהל מבחינת היקף כוח-האדם שלו כדי לייצר את האפקט הרלוונטי, ומבחינתי המסה הקריטית הרלוונטית כדי לייצר את האפקט.

ארז מימון: להכפיל את המינהל זו אמירה חזקה.

ארז מימון: רק תבינו איפה אנחנו נמצאים מבחינת היקף כוח-האדם.

ארז מימון: בשורה התחתונה, מה - - - עושה מחר בבוקר עם המשאבים שקיימים לרשותנו, מעבר למה שכבר ציינתי: א', דבקות באכיפה.

ארז מימון: אנחנו הולכים למקד את האכיפה במספר נדבכים שאנחנו זיהינו על פי הניתוחים שעשינו כנתיב קריטי, ולאור היקפי כוח-האדם המתוקצבים שיש לנו – אתרי תמ"א 38, שיפוצים.

ארז מימון: יתרה מכך, ביחד עם המוסד לבטיחות וגיהות אנחנו נכתוב code of practice, תורה שתהיה בינתיים, עד שאני אייצר את החקיקה, שהוא ישמש כוכב צפון לכל מי שעוסק בתחום התמ"א.

ארז מימון: כשאתה אומר תמ"א, מה נדרש מבחינה בטיחותית.

ארז מימון: אמרתי לכם שזה כרגע דבר שלא קיים בחקיקה, ואנחנו ניגשים אליו כרגע באקט המיידי, עם יצירת המסמך הזה.

קריאה: רק אל תשכחו את השיפוצים בנושא הזה.

ארז מימון: תמ"א ושיפוצים.

אלי אלאלוף: אל תפריעו לו.

ארז מימון: אנחנו מתמקדים בסוגיית התמ"א בגלל הסיכון לסביבה, לא רק פנימה.

ארז מימון: אנחנו מדברים על מגורים מעל ארבע קומות.

ארז מימון: הייתי רוצה להתחיל מקדימה, אבל בארבע קומות אני אוכל לתת דגש וגם דגש על שלב השלד והגמר.

ארז מימון: אני מדבר על עגורני צריח שנמצאים בשטחים אורבניים בעיקר.

ארז מימון: וכמובן כל הסוגיה של תקינות פיגומים.

ארז מימון: מהלך נוסף שאנחנו בוחנים, ואני חושב שזה גם מהלך שיכול לשנות את פני התמונה, זה למעשה להפעיל את סמכותי כמפע"ר ולחייב את הקבלנים במינוי ממונה בטיחות לכל אתר בנייה, על פי בסיס של כמות שעות מסוימת בסדר גודל של 8-6 שעות, כשכל בניין לצורך העניין ייגע בו ממונה בטיחות.

עבד אל חכים חאג' יחיא: שש מכמה?

עבד אל חכים חאג' יחיא: זה בחודש?

ארז מימון: בחודש.

קריאה: שמונה שעות ממה?

קריאה: בשבוע?

ארז מימון: חבר'ה, אני אסביר את המוטיבציה.

ארז מימון: ברור לנו היום מהתמונה שמצטיירת שכנראה מנהל העבודה, בשל העומס שיש עליו, ביחד עם העוזר שיתמוך בו, הוא לא מסוגל להכיל.

ארז מימון: זאת המציאות, ולכן אני הולך לבחון צורה אחרת, יש לנו כבר תפיסה איך אני מחייב אותם לשים ממונה ל-8-6 שעות, אל תתפסו אותי במילה, זה פונקציה של זמינות של ממונים.

ארז מימון: כרגע נראה שהפוטנציאל קיים.

ארז מימון: יש פה היבטים נוספים שצריך לסגור, כמו לדוגמה תחום הביטוח לממונים האלה, ממונים לא באים להיות ממונים באתרי בנייה בגלל הסוגיה של הביטוח, מחשש לתביעות.

ארז מימון: צריך לראות איך באיגום כוחות אתכם, איך אפשר לקדם את הסוגיה הזאת.

ארז מימון: גם שם יש פארטו שמדבר על ארבע קומות, מה שדיברתי קודם.

ארז מימון: אחד מהמוטיבים המרכזיים זה איגום כוחות, אז אני אגע בקטנה.

ארז מימון: בסופו של יום הבטיחות לא חונה רק במינהל הבטיחות בבריאות התעסוקתית, ממש לא.

ארז מימון: הבטיחות היא מכלול שלם של מעורבים, ואני אגע בחלק מהם: אנחנו מן הסתם; משרד האוצר – מינהל התכנון, שהוא למעשה קובע כמה בנייה תהיה, ואם יש הלימה או אין הלימה בין היקף העובדים שנמצאים, ואם יש הלימה מול המפקחים.

ארז מימון: אני רק רוצה לסבר את האוזן שמבדיקה שעשיתי על 20 שנה לא התווסף מפקח בנייה אחד בתקן למינהל.

ארז מימון: אתם רוצים לדעת בכמה עלו היקפי הבנייה?

אריק שמולביץ: 80%.

ארז מימון: 80%.

אלי אלאלוף: יש להם תירוץ, גם כשהם מוסיפים, אתם לא מוצאים כאלה.

ארז מימון: שמה?

עבד אל חכים חאג' יחיא: הם מוציאים לכם תקנים ואנשים לא באים.

הדס תגרי: אנחנו הראשונים שהיינו נלחמים על התקינה הזאת.

אלי אלאלוף: מה שבסמכות היושב-ראש זה לא בסמכות כל אחד.

ארז מימון: זה נחמד, היא כנראה ממשיכה את השיחה מהרדיו.

ארז מימון: אם היית בהאזנה, היית מבינה שלפני רגע אמרתי ששדרגנו 57 שורות.

ארז מימון: למה?

ארז מימון: כדי למלא את השורות.

ארז מימון: למה עשינו את זה?

ארז מימון: כדי להביא לפה אנשים איכותיים וטובים שיבואו לעבודה הזאת.

ארז מימון: בשביל זה עשינו את זה.

ארז מימון: רשויות מקומיות – דיברתי על זה.

ארז מימון: אני חושב שכל מילה מיותרת.

ארז מימון: אם אתם שואלים אותי, זה מרכיב קריטי.

ארז מימון: יש כבר תחושה שהם כן רוצים להירתם.

ארז מימון: אני צריך פה את תנועת המלקחיים.

ארז מימון: כמובן היזמים והקבלנים הם ב-core business.

ארז מימון: הם לא צריכים לחכות לכלום, היום יש חקיקה והם צריכים לעמוד בחקיקה.

ארז מימון: זהו.

ארז מימון: היא חסרה, אבל יש חקיקה, צריכים לעמוד בה.

ארז מימון: מינהל הבינוי והשיכון – כל הסוגיה של רשם הקבלנים, צריך לקחת טיפה יוזמה וכן להניע פה תהליכים.

אלי אלאלוף: נציג רשם הקבלנים פה?

ארז מימון: כן, הוא פה.

אלי אלאלוף: אתה לא תופס מקום טוב?

אלי אלאלוף: יש לוביסטים שלא חייבים להיות מסביב לשולחן.

אלי אלאלוף: אני מבקש מהלוביסטים לפנות - - -

יהודה כהן: אין פה לוביסטים.

יהודה כהן: אני מנכ"ל התאחדות קבלני השיפוצים.

ארז מימון: משרד הכלכלה – אמרו פה בצדק, בסופו של דבר, שיש פה עלויות לא פשוטות על הפיגומים האלה.

ארז מימון: אני חושב שצריך להיערך לזה.

ארז מימון: בסופו של דבר יהיה פה תג מחיר.

ארז מימון: תסגרו מי ישלם את זה.

ארז מימון: זו אמירה שצריך לדבר עליה.

ארז מימון: משרד התחבורה – אנחנו רואים ש-10%-15% מהתאונות קשורות לכלי רכב שמסתובבים בתוך האתר.

ארז מימון: כדאי שגם הם יתעוררו.

ארז מימון: גם העגורן שנפל, עגורן זחל שנפל ופגע באזרחית, הוא גם ברישוי של משרד התחבורה.

ארז מימון: צריך לעשות שם בדיקות בלאי, טסטים ועוד כל מיני דברים.

ארז מימון: כמובן המוסד לבטיחות וגיהות – אנחנו מאגמים מיום ליום את הכוחות איתו ומשפרים את תהליכי העבודה בצורה מאוד מאוד יפה.

ארז מימון: כמובן משטרת ישראל – גם היא למעשה תפסה ממד חדש, או העצימה את הממד שלה בסוגיה של הטיפול.

ארז מימון: אני מבין שהזמן קצר, אז אני אסכם.

אלי אלאלוף: אני לא אסכם לפני שאני אגיד קודם כול תודה רבה על הדוח ועל העבודה האדירה שנעשתה בחודשים האחרונים.

אלי אלאלוף: אני חייב להגיד שזה מאוד מאוד מרשים.

אלי אלאלוף: הלוואי שהיינו מנצלים את התקופה הקודמת שעבדנו, וסליחה על הביטוי, "טחנו מים".

אלי אלאלוף: אני מודה לך, ארז, ולצוות ולמוטי.

אלי אלאלוף: אני באמת מודה לכם על העבודה, למרות שכפי שציינת זה לא הסוף, יש עוד הרבה הרבה מה לעשות.

אלי אלאלוף: היופי, אני חייב לציין את זה, שאתה מצליח לעשות את זה גם בלי תוספת כוח-אדם, באמצעים שעומדים כרגע לרשותך.

ארז מימון: אני חייב רק לומר פה איזה אמירה כדי לסגור את האירוע.

ארז מימון: רק כדי לסבר את האוזן, אנחנו מטפלים ביותר מ-20 נושאי חקיקה שצריך להניע.

אלי אלאלוף: כל עוד אנחנו פה, אנחנו לרשותך.

ארז מימון: תגבור כוח-האדם הוא נתיב קריטי ביכולת שלי לייצר - - -

אלי אלאלוף: תבוא אלינו במה שאנחנו יכולים לעזור.

עבד אל חכים חאג' יחיא: תלחש לנו.

נורית קורן: אנחנו נעזור.

אלי אלאלוף: מסביב לזה יש גם דיונים, אפשר בשיחות בלתי פורמליות.

אלי אלאלוף: אנחנו מוכנים להקשיב לזה.

אלי אלאלוף: נציג המשטרה או נציגת המשטרה, בבקשה.

אלי אלאלוף: אני אשמח מאוד שתדווחו לנו.

ליאת לב: אני נציגת חטיבת החקירות.

ליאת לב: אני אעדכן לגבי היחידה החדשה, היחידה הארצית לחקירת תאונות עבודה.

ליאת לב: 12 התקנים פורסמו, מונה צוות הקמה ליחידה.

ליאת לב: בימים אלה תתחיל המשטרה באיתור ובגיוס של המועמדים המתאימים ותחל פריסה של היחידה, תחל גם הכשרה מקצועית של המועמדים ושל היחידה בסיוע משרד העבודה והפרקליטות.

ליאת לב: הכוונה שהיחידה תחל את עבודתה במדורג עד סוף השנה הזאת, 2018.

ליאת לב: זו השאיפה שלנו.

איל בן ראובן: האם יש לכם משאבים?

אלי אלאלוף: יש לה תקציב.

רימונה לוי: שווי ההקמה של היחידה בהיקף של 9 מיליוני שקלים.

אלי אלאלוף: קיצצו לכם?

אלי אלאלוף: זה היה 12 מיליון.

יאיר דורנפלד: נעשה סדר.

יאיר דורנפלד: אני מהמשרד לביטחון פנים.

יאיר דורנפלד: 12 תקנים ו-9 מיליון שקלים הם מתוך תקציב המשרד.

יאיר דורנפלד: השר תעדף את זה מתוך התקציב של 2018-2019.

אלי אלאלוף: מה עם התוספת שקיבלתם מהאוצר להקמת היחידה המשותפת?

יאיר דורנפלד: המשרד לא קיבל שום תוספת, זה תועדף מתקציב המשרד הכולל.

אלי אלאלוף: האם נציג האוצר פה?

אלי אלאלוף: מה קורה עם תוספת התקציב המיוחדת?

אביעד שוורץ: אני מאגף התקציבים באוצר.

אביעד שוורץ: אני לא אחראי על התקציב של המשרד לביטחון פנים, לכן אני לא יודע לגבי הדיונים שחלו בנושא.

אביעד שוורץ: אני אצטרך לבדוק את התשובה.

נורית קורן: אז למה שלחו אותך?

אלי אלאלוף: תבקש מאורי עכשיו ותחזור.

אלי אלאלוף: תבקש מאורי שיסביר לך איפה התקציב המיוחד להקמת היחידה המשותפת.

יאיר דורנפלד: נשמח לקבל עוד תקציב מעבר לתקציב שניתן.

אלי אלאלוף: חבר'ה, יש לכם כנראה בעיה, אתם לא יודעים לכתוב מכתב ליושב-ראש הוועדה.

אלי אלאלוף: תבקש מאורי בבקשה שיבדוק את זה.

אלי אלאלוף: יש לנו עוד מה לבדוק.

אלי אלאלוף: אם צריך, אנחנו יודעים לעכב דברים אחרים שהאוצר מעוניין בהם.

אלי אלאלוף: אמרו לנו שזה לא ניתן לדיון פתוח.

אלי אלאלוף: מה קורה עם החקירה של רמת החיל?

קלאודיה בילנקה: אני מפרקליטות תל אביב וראש פורום רפרנטים ארצי ואני אחראית על הנושא אצלנו בפרקליטות.

קלאודיה בילנקה: התיק הזה מצוי בטיפולנו.

קלאודיה בילנקה: הוא עבר אלינו מהמשטרה לפני מספר חודשים.

קלאודיה בילנקה: אין צורך לומר שמדובר בתיק גדול מאוד, מורכב, והטיפול בו קיבל תעדוף.

קלאודיה בילנקה: אני רק יכולה לומר שהוא יקודם מאוד במהלך החודשים הקרובים.

עבד אל חכים חאג' יחיא: האם יש המלצות של המשטרה שאפשר לפרסם?

קלאודיה בילנקה: לא.

קלאודיה בילנקה: לא ניתן לפרסם המלצות משטרה.

קלאודיה בילנקה: אני כמובן אינני יכולה - - -

אלי אלאלוף: למה זה חייב להיות תחת חיסיון שאסור לפרסם?

אלי אלאלוף: כל החקירות הן כאלה?

עבד אל חכים חאג' יחיא: החקירה הסתיימה וזה אצל הפרקליטות.

עבד אל חכים חאג' יחיא: לכן אני שואל אם יש המלצות.

קלאודיה בילנקה: אני, כנציגת הפרקליטות, ודאי איני יכולה לדבר לא על המלצות משטרה ולא על עניינים בתיק שתלויים ועומדים ומצויים כיום בטיפול.

קלאודיה בילנקה: אני כן יכולה לומר שכוונתנו לקדם מאוד את הטיפול בתיק במהלך החודשים הקרובים.

קלאודיה בילנקה: אנחנו ממש מתמקדים בזה ותעדפנו את העניין.

נורית קורן: השאלה אם יש לוח-זמנים.

קלאודיה בילנקה: קודם כול, קשה לדבר על לוח-זמנים, כי כפי שאמרתי מדובר במספר רב מאוד של מעורבים, מדובר בסוגיות משפטיות מורכבות, מדובר בתיק שמבחינת החומר הוא רב היקף, מספר רב מאוד של ארגזים וחומרי חקירה.

קלאודיה בילנקה: יש לנו צוות של פרקליט אחד או לכל היותר שניים שיעברו על זה.

קלאודיה בילנקה: זה בהחלט מתועדף ויטופל בחודשים הקרובים.

אלי אלאלוף: האם מישהו מביטוח לאומי מתאונות עבודה פה?

שלמה יצחק: כן.

אלי אלאלוף: האם המשפחות שיקיריהן נפגעו בתאונה הזאת מטופלות על ידי הביטוח הלאומי?

שלמה יצחק: אני לא מכיר את התיק המדובר.

אלי אלאלוף: אני מבקש שתבדוק את התיק, תבדוק אם המשפחות מטופלות, ואני רוצה באופן אישי שהוועדה תקבל דיווח בכתב מטעמכם.

אלי אלאלוף: יש שם שישה הרוגים וגם פצועים, וזה גם לא משפחות הכי מבוססות בעולם, כפי שאתה יכול לתאר לעצמך.

אלי אלאלוף: אני סומך עליכם שתתנו לנו את הנתונים.

עבד אל חכים חאג' יחיא: בבדיקה של הפרקליטות, האם אתם יכולים לבדוק האם זה קשור לעניין של תכנון ביצוע?

קלאודיה בילנקה: כל ההיבטים הרלוונטיים - - -

עבד אל חכים חאג' יחיא: תרשמי לך את ההערה ממהנדס שמבין את העניין.

קלאודיה בילנקה: אינני צריכה לרשום לי את ההערה - - -

אלי אלאלוף: יש לה פרוטוקול.

קלאודיה בילנקה: אני יכולה להשיב שכל ההיבטים הרלוונטיים לאירוע הזה בכל המישורים נבדקו במסגרת החקירה.

קלאודיה בילנקה: שוב, לא כל היבט יכול להיחקר במישור פלילי, אבל כל מה שרלוונטי - - -

עבד אל חכים חאג' יחיא: לא פלילי.

עבד אל חכים חאג' יחיא: יכול להיות שמהתיק הזה תצא אמירה בקשר לשיטת עבודה של תכנון ביצוע.

עבד אל חכים חאג' יחיא: תכנון ביצוע זה אותו קבלן, יש לו מתכנן, הוא מבצע והוא מפקח.

אלי אלאלוף: אני רוצה לדעת אם יש כבר עבודה משותפת של הצוות שאמור להיות משותף לפרקליטות ולמשטרה בהקמת היחידה הזאת.

אלי אלאלוף: האם יש תהליכי עבודה ביניכם?

קלאודיה בילנקה: אני אנצל את ההזדמנות ואומר שגם להתרשמותנו, במהלך השנה האחרונה, החל משנת 2018, יש שיפור ניכר, יש עשייה מרובה גם בהיבט החקירתי, כלומר, האופן שבו נחקרות תאונות עבודה על ידי המשטרה, והליווי של הפרקליטות הוא הרבה יותר צמוד במספר רב יותר של תיקים.

קלאודיה בילנקה: יש גם תכלול של גורמים נוספים מעורבים, כלומר, גם מינהל הבטיחות, מפקחי עבודה, המשטרה, ואנחנו מנצלים את האירועים האלה גם לעשייה באפיקים שהם לא לגמרי חקירתיים אלא מאפשרים אכיפה וטיפול באפיקים נוספים, כשכל המטרה שניצבת לנגד עינינו היא הגברת ההרתעה והאכיפה של המקרים הללו.

קלאודיה בילנקה: לשאלת יושב-ראש הוועדה, בהחלט הפרקליטות נמצאת בתמונה, אנחנו שותפים להליך החשיבה שמתקיים בימים אלה ממש בכל הנוגע לצרכים של היחידה הזאת, למטרות שהיא צריכה לשים לפניה, לתשתית המקצועית והמעשית שתידרש לצורך חקירה מיטבית של תיקים.

קלאודיה בילנקה: אנחנו בהחלט שותפים להליך החשיבה הזה.

קלאודיה בילנקה: בנוסף, מתוך הבנה שיכול מאוד להיות שהיחידה לא תוכל לטפל בכל תאונות העבודה המתרחשות וגם היחידות המשטרתיות "הרגילות" יצטרכו לטפל בחלק מהתיקים, כפי שקורה עד עכשיו, אנחנו מקיימים כל הזמן גם תהליכי עבודה וחשיבה משותפת לשיפור החקירות הללו, גם בהיבט של הטיפול בזירה.

קלאודיה בילנקה: מהניתוחים שעשינו הגענו למסקנה שחלק גדול מהבעיות או מהקשיים בתיקים שמתגלים בשלבים מאוחרים יותר, נעוץ באופן שבו זירת התאונה נחקרת בשלב הראשון.

קלאודיה בילנקה: יש פעולות משמעותיות שאם לא מבצעים אותן מייד עם קרות התאונה, לאחר מכן לא ניתן לעשות מקצה שיפורים בהקשר הזה.

קלאודיה בילנקה: זה אחד האפיקים למשל שאנחנו מכוונים אליו בכל הנוגע לטיפול בתיקים הללו.

קלאודיה בילנקה: באופן כללי, כפי שאמרתי, שיתוף הפעולה בין כל הגורמים הוא הרבה יותר הדוק.

קלאודיה בילנקה: במהלך השנה האחרונה אנחנו מקיימים שולחנות עגולים אחת לחודשיים.

קלאודיה בילנקה: הנושא גם נמצא - - -

אלי אלאלוף: ביחד עם משרד העבודה?

קלאודיה בילנקה: ביחד עם משרד העבודה.

קלאודיה בילנקה: פרקליט המדינה עוקב מקרוב אחר הנושא, הוא מקיים גם אצלו ישיבות עיתיות בנושא, ולקראת הישיבות הללו הוא מקבל דיווח מכל הגורמים המעורבים בנוגע לנתונים אודות התאונות והאופן שבו הן טופלו.

קלאודיה בילנקה: אנחנו עובדים על הטמעת נוהל העבודה המשטרתי, כשאחד המרכיבים המשמעותיים שבו זה באמת אותו שיתוף פעולה וליווי של הפרקליטות, החל מקרות התאונה.

נורית קורן: מהפרקליטות מגיע נציג לאתר מייד כשקורית התאונה?

קלאודיה בילנקה: הפרקליטות לא לוקחת חלק.

אלי אלאלוף: ראיתי את ההיערכות של המשטרה ברמת החיל.

אלי אלאלוף: הייתה היערכות אדירה, מדהימה.

אלי אלאלוף: שעה אחרי התאונה.

קלאודיה בילנקה: הפרקליטות בהגדרתה לא מגיעה לזירה, אבל אנחנו בהחלט מלווים מקרוב את התיק, גם בייעוץ טלפוני וגם בפגישות עבודה שסמוכות לאירועים, ממש ימים ספורים לאחר קרות התאונות, בדיוק כמו שקורה בתיקים של חקירות פשיעה חמורה לצורך ההשוואה.

אלי אלאלוף: אני רוצה לציין פה את העבודה של צוות הוועדה, של החברים שלנו.

אלי אלאלוף: ישבנו אז עם פרקליט המדינה והמפכ"ל ושניהם נענו בצורה מיידית לשיתוף פעולה בהקמת היחידה הזאת.

אלי אלאלוף: קיבלנו מהמשטרה את בקשת התקציב הנדרש, קיבלנו אישור מהאוצר באמצעות הרפרנט, וזה לא היה צריך להיות בכלל סיבה לעיכוב.

אלי אלאלוף: אני מקווה שיש לך כבר תשובה מאורי, אם לא אני אעיר אותו.

אלי אלאלוף: תודה רבה.

אלי אלאלוף: עוד משהו מטעם המשטרה?

נורית קורן: רק רציתי לשאול.

נורית קורן: הייתה כתבה הבוקר שהמשטרה תעסוק רק במקרי מוות ולא בפצועים.

מוטי שיף: אני ראש מחלקת חקירות.

מוטי שיף: הכתבה לא גילתה משהו חדש.

מוטי שיף: על פי חוק המשטרה חוקרת אירועים של מוות באתרי בנייה ואנשים שנפצעו באופן חמור ברשלנות.

מוטי שיף: זה המנדט שלנו לטיפול.

מוטי שיף: ביתר המקרים המשטרה מגיעה למקומות, היא אוספת מה שאפשר לאסוף ומביאה לחבר'ה של ארז, למשרד העבודה.

נורית קורן: ואז החקירה מתנהלת אצלכם, משרד העבודה?

נורית קורן: גם אצלכם צריכה לקום יחידה טובה שתעשה את העבודה מהר.

ארז מימון: אם הנושא הזה כבר עלה, כמה אמירות לגבי יחידת החקירה שלנו, כדי שהתמונה תהיה שלמה.

ארז מימון: אנחנו לא חוקרים היום לצערי.

ארז מימון: יש היקף גדול מאוד של נושאים שנדרשים לחקירה שלנו, אבל שוב, אני מצטער לומר את זה, בשל היקף כוח-האדם אין לנו שום אפשרות - - -

אלי אלאלוף: מה אתם עושים כדי לתקן את המצב הזה?

ארז מימון: יש דברים שאני יכול לעשות ויש דברים שאני לא יכול לעשות.

ארז מימון: קודם כול, רק כדי לסבר את האוזן, כשהיחידה קמה לפני כשש שנים, הכוונה הייתה שהיא תמנה 28 תקנים.

ארז מימון: בפועל היום יש תשעה תקנים, כשרק לאחרונה שלושה מהם נלקחו לטובת יחידת החקירות שעתה קמה, כך שלמעשה אני לא נשאר עם אנשים.

ארז מימון: גם האנשים הנוכחיים שיש לי כרגע, למעשה מצוותים לעיצומים.

אלי אלאלוף: זה בכיוון להתמודדות?

ארז מימון: כיוון ההתמודדות זה הדיון שציין הממונה על הזרוע, להעלות את זה לאוצר ולקוות שיצא משהו.

אלי אלאלוף: אני מבקש לקבל עדכונים, כדי שגם אני אהיה בתמונה.

ארז מימון: מצוין.

ארז מימון: תודה.

אלי אלאלוף: ברשותכם, נציג הקבלנים.

אלי אלאלוף: בבקשה.

מתי רביבי: אני מהתאחדות בוני הארץ, יועץ הבטיחות של ההתאחדות.

מתי רביבי: אני מבקש לתת לכם סקירה מה נעשה כרגע.

אלי אלאלוף: תביאו בחשבון שכל הדיון - - -

מתי רביבי: אני אקצר.

מתי רביבי: יש כמה נקודות שאני רוצה להדגיש וגם לסמן מטרות לגבי ההמשך.

מתי רביבי: ראשית, בתיאום עם הדברים האחרים שנאמרו כאן יש רוח חדשה גם אצלנו, ויש תחושה חזקה מאוד, ויש משמעות לתחושה הזאת, שגם ברמת הארגונים המקומיים, 14 הארגונים שלנו, ברמה של קבלנים וכן הלאה, יש התגייסות והבנה הרבה יותר מעמיקה של הצורך בשיתוף פעולה, כדי לרסן את נושא הפגיעה מתאונות בנייה ולשפר את הנושא הזה.

מתי רביבי: כלומר, היום השיח ברמת ההתאחדות, ברמת הנשיאות, ברמת קבלני השטח, הוא שיח תומך ולא מתנגד לכל מה שקשור לבטיחות בבנייה.

מתי רביבי: אנחנו לוקחים חלק פעיל ביוזמות השונות שחלקן נזכרו כאן.

מתי רביבי: בתחום העב"טים – עוזרי בטיחות למנהלי עבודה – אנחנו שותפים לכתיבה של החוק הזה ולהרצה שלו.

מתי רביבי: אנחנו גם מתואמים מאוד עם מינהל הבטיחות בעבודה, ברמה הכמעט טקטית, ברמה של ניסוח הוראות חוק וכיוצא בזה.

מתי רביבי: בשיתוף קרן מעגלים, אושרו לנו להכשיר עב"טים, כמובן במגבלה של קרן מעגלים, מגיל 40 ומעלה.

מתי רביבי: אושר לנו תקציב בלתי מוגבל להכשיר עב"טים, כאשר אנחנו כבר נערכים.

איל בן ראובן: החוק שלנו של עוזרי הבטיחות, ברגע שהוא עובר - - -

מתי רביבי: במקביל לחקיקה כבר נערכנו לביצוע הדרכות ולהשכרת עב"טים, יש תוכנית שכבר אושרה, לפחות על ידינו, ומתואמת עם המינהל ברמת התכנים, ונריץ את זה לאלתר.

מתי רביבי: אמרתי שהתקציב איננו מוגבל, ההגבלה של קרן מעגלים היא הגבלת גיל ויש עוד תנאי סף מסוימים.

אלי אלאלוף: קרן מעגלים עוד קיימת?

אלי אלאלוף: ראיתי שעושים פסטיבלים שלא קשורים לשום הכשרה.

אלי אלאלוף: אנשי האוצר צריכים לדעת את זה.

אלי אלאלוף: שם יש כסף.

אלי אלאלוף: עושים טקסים ופסטיבלים.

מתי רביבי: גייסנו את הכסף הזה למטרות האלה.

מתי רביבי: אני חושב שכדאי לציין שהספונסר של התהליך הזה היה חבר הכנסת בן ראובן, שהוא ביחד איתנו הלכנו לקרן, קידמנו את העניין הזה והבאנו את זה לקו הגמר.

מתי רביבי: כלומר, היום יש תקציב מאושר.

מתי רביבי: הקמנו פורום מב"ט.

מתי רביבי: מב"ט זה ראשי תיבות של ממוני בטיחות.

מתי רביבי: פורום מב"ט בוני הארץ.

מתי רביבי: הקמנו את הפורום הזה.

מתי רביבי: שוב, המינהל בתמונה, והפורום הזה התחיל לעבוד, הוא מגובה כרגע בבנייה של אתר אינטרנט, שהוא אינטר אקטיבי ויאפשר הרבה מאוד פעילויות, מניעה והכשרות מקצועיות לפורום ממוני הבטיחות שעוסקים בבניה.

מתי רביבי: יש לזה משמעות גם מקצועית וגם משמעות תרבותית, כפי שאתם ודאי מבינים.

מתי רביבי: אנחנו מפרסמים אחת לתקופה הדרכות וידיאו - - -

אלי אלאלוף: אני רוצה לחזור לנקודה שנראית לי המרכזית ביותר.

אלי אלאלוף: כל הדברים האלה, אני בטוח שאתם עושים.

אלי אלאלוף: כשאומרים שיש קבלן בשטח, זה הקבלן הראשי.

אלי אלאלוף: הוא צריך להיות בטוח שקבלני המשנה שלו עובדים לפי החוק.

אלי אלאלוף: איפה התפקיד הזה?

אלי אלאלוף: אני רואה קבלן, שאחרי שהוא תלה את השלט המפרסם, אתה לא רואה יותר שום דבר.

אלי אלאלוף: אתה רואה קבלני משנה ואחר-כך קבלן משנה עובד, נותן שירות.

אלי אלאלוף: איפה האחריות של הקבלן?

אלי אלאלוף: רשם הקבלנים, אנחנו חייבים להתחיל לשמוע מכם.

אלי אלאלוף: נעלמתם לתקופת מעבר, החלפתם ראש, את רשם הקבלנים, ומאז נעלמתם.

אלי אלאלוף: אני רוצה לדעת בישיבה הקרובה – תרשמו לעצמכם – מה התפקיד של רשם הקבלנים חוץ מאשר לרשום ולקחת דמי חבר.

מני אברהם: הסברת על קבלני משנה מה אנחנו עושים?

עבד אל חכים חאג' יחיא: האחריות של הקבלן הראשי על קבלני המשנה - - -

מני אברהם: - - -

אלי אלאלוף: תרשמו את זה.

מני אברהם: אני רוצה להגיד לך עכשיו מה אנחנו עושים.

אלי אלאלוף: לא עכשיו.

אלי אלאלוף: בהמשך אולי.

אלי אלאלוף: אני מבקש לראות את האחריות של הקבלן הראשי.

אלי אלאלוף: זה הדבר שאותי מפחיד, במיוחד כשאומרים שהתאונות קרו אצל קבלנים וחברות גדולות, בדירוג הגבוה ביותר.

עבד אל חכים חאג' יחיא: ג'5.

מתי רביבי: אני אסביר, ברשותך.

אלי אלאלוף: אני רק אומר כמה זה אבסורד.

מתי רביבי: נכון, ואני רוצה להסביר.

מתי רביבי: כשאנחנו כרגע כותבים טיוטה של הצעת חוק שמסדירה את הסמכות והאחריות באתרי בנייה, אנחנו סבורים שהעמימות הזאת, בדיוק מה שהזכרת, יש לה משקל גדול בגרימתן של תאונות או במניעתן של תאונות מצד שני, ולכן כרגע אנחנו טורחים בכתיבה של טיוטה כזאת.

מתי רביבי: היא כבר די בשלה.

מתי רביבי: היא תועבר למינהל על מנת שתעשה איתם הידברות מקצועית, ונראה איך אנחנו ביחד איתם או הם ביחד איתנו – זה סדר הדברים הנכון – מקדמים את הצעת החוק הזאת.

מתי רביבי: על כל פנים, אנחנו עוסקים בזה והדבר הזה נמצא בשלב די מתקדם של אבחון וכתיבה.

מתי רביבי: זה כבר כתוב, השם של המהלך הזה הוא הסמכות והאחריות לבטיחות באתרי בנייה.

איל בן ראובן: כבוד היושב-ראש, שמת את האצבע על נקודה מאוד מאוד משמעותית של אחריות וסמכות באתרי בנייה.

איל בן ראובן: זו לקונה ענקית.

איל בן ראובן: אני מניח שאתם מסכימים מי אחראי על מה, מי נענש בחוק, מי מתוגמל בחוק.

איל בן ראובן: כבר ראיתי את הטיוטה הראשונה, זה צריך לבוא כמובן מקצועית, אתם תצטרכו לאשר את הדבר הזה - - -

מתי רביבי: זה צריך לעבור כמה דיונים אצלנו, ואז זה יועבר הלאה.

איל בן ראובן: אני מקווה שהדבר הזה יקודם.

אלי אלאלוף: אני שוב חוזר, אל תשכחו שאנחנו רצים נגד הזמן.

אלי אלאלוף: כל תהליך שאתם עושים אמור לחסוך חיי אדם.

אלי אלאלוף: מה שאפשר היה לעשות אתמול, נעשה אותו.

מתי רביבי: חבר הכנסת אלאלוף, לפחות מנקודת המבט האישית שלי אנחנו פה במרתון היסטרי כדי לגמור את זה.

מתי רביבי: אני רוצה בקצרה לרוץ על כמה דברים.

מתי רביבי: יש לנו פרויקט, שקראנו לו "פרויקט אלף".

מתי רביבי: הוצאנו תקציב גדול להדרכה מסובסדת ב-100% של 1,000 עובדים, על פי תוכנית הדרכה שכבר נכתבה, חד-יומית, כולה מעשית בתחנות עבודה.

מתי רביבי: אני מעריך מבחינת לוחות-זמנים שבנובמבר נעשה את זה.

מתי רביבי: למה קבענו 1,000 עובדים?

מתי רביבי: גם כדי לבדוק בדיקת היתכנות של הרעיון הזה וגם כדי להכניס את המערכת להלך רוח של כניסה לעבודה, של שחרור של עובדים מאתרי בנייה וכן הלאה.

מתי רביבי: נעדכן את הפורום איך זה מתקדם.

מתי רביבי: על כל פנים, הקצינו תקציב לעניין הזה ו"פרויקט אלף" יוצא לדרך.

מתי רביבי: הכנו תוכנית הדרכה לעובדים פלסטינים, תוכנית חד-יומית, כמובן צריך לממש אותה.

מתי רביבי: התקציב חונה כרגע במשרד השיכון והבינוי.

מתי רביבי: נצטרך לשחרר את התקציב הזה, ואז נוכל לבצע את זה.

מתי רביבי: על כל פנים, התוכנית כבר נכתבה.

אלי אלאלוף: האם נציג משרד הבינוי והשיכון פה?

מני אברהם: זה אותו דבר.

אלי אלאלוף: אתה, רשם הקבלנים, נהיית נציג המשרד?

אלי אלאלוף: יש לי אזהרה רצינית.

אלי אלאלוף: מי משלם לך משכורת?

מני אברהם: משרד הבינוי והשיכון.

אלי אלאלוף: אז אתה לא יכול להיות עובד רשם הקבלנים.

נעה בן שבת: זה שייך למשרד.

אלי אלאלוף: זה בתוך המשרד?

נעה בן שבת: כן.

אלי אלאלוף: זה בהגדרה שאתה גם זה וגם זה?

אלי אלאלוף: אני אגיד לשר, החבר שלי, שנראה לי לא תקין הסיפור.

אלי אלאלוף: אני אבדוק את זה.

אלי אלאלוף: למשפטנים תמיד יש תיקונים, אבל ההיגיון שלי אומר שזה מוזר.

מתי רביבי: תודה רבה.

אלי אלאלוף: תודה לך.

אלי אלאלוף: נציג ההסתדרות.

אלי אלאלוף: בקיצור בבקשה.

מיכאל כוכבי: אני ממלא מקום יושב-ראש ההסתדרות ואחראי על הבטיחות.

מיכאל כוכבי: אתמול היה דיון אצל יושב-ראש ההסתדרות.

מיכאל כוכבי: ההסתדרות נרתמת עכשיו במלוא הרצינות.

מיכאל כוכבי: בישיבה אתמול הבהיר יושב-ראש ההסתדרות שבנקודה הזאת אנחנו לא מוותרים.

מיכאל כוכבי: לא מושכים שום דבר שאפשר לעשות עכשיו.

מיכאל כוכבי: אחד הדברים שלדעת יושב-ראש ההסתדרות אפשר ליישם במהירות זה נושא הפיגומים וצריך ליישם אותו מהר.

מיכאל כוכבי: צריך לקבוע לוח-זמנים ולרוץ.

מיכאל כוכבי: הנושא של בטיחות עובדים, הסברה וכל הדברים האלה – לדעתי גם המוסד לבטיחות וגיהות צריכים לזרז את הנושא הזה.

מיכאל כוכבי: נושא העגורנים זה נושא רגיש מאוד, בשביל זה ארגנה ההסתדרות את כל המנופאים גם בנושא הרישיונות, שזה נושא עדין – כבר הסבירו כמה זה רגיש שמזייפים תעודות ומוצאים קטין עם כפכפים לפעמים, שאחראי על המנוף, לא יודעים מאיפה הוא הגיע, אבל זאת המציאות – גם בזה אנחנו מטפלים, זה בראש סדר העדיפויות של ההסתדרות.

מיכאל כוכבי: תקציב – אחת הבעיות שאני רואה זה לא שאין תקן למפקחים, אבל בכל מקום שיש לו ביקוש, אם לא משלמים, אף אחד לא בא.

מיכאל כוכבי: אפשר להגיד הרבה דברים, אבל אם האוצר לא מקצה את התקציב לנושא הזה ונותן מעמד מיוחד – לדעתי כאן צריכים לקבל המפקחים מעמד מיוחד, כי אנחנו לא בימים שגרתיים, אנחנו בהרוג ה-30 או ה-32.

הדס תגרי: 30 עובדים ושני עוברי אורח.

מיכאל כוכבי: צריך לתת לזה דחיפות, לבוא ולהגיד שמקצוע מפקח הבנייה צריך להיות בסדר עדיפות לאומי ובהתאם לזה לתקצב את זה.

אלי אלאלוף: בהסתדרות אין תקציבים?

אלי אלאלוף: בפעולות שלכם אין תקציבים?

מיכאל כוכבי: אנחנו מוכנים להיות שותפים ולתת את חלקנו.

אלי אלאלוף: אני בטוח שאתם מקבלים דמי חברות וזה אמור לשמש - - -

מיכאל כוכבי: אנחנו מוכנים להיות שותפים להליך הזה.

מיכאל כוכבי: יושב-ראש ההסתדרות הודיע שהוא מוכן להיות שותף והוא רואה את זה בסדר עדיפות - - -

אלי אלאלוף: שבו עם המשרד הרלוונטי ותתחילו לדון איתם.

מיכאל כוכבי: המשרד הרלוונטי הוא האוצר.

אלי אלאלוף: לא האוצר.

אלי אלאלוף: זה משרד העבודה.

מיכאל כוכבי: אם לא יבואו ויגידו שמפקח זה בסדר עדיפות לאיוש, שיסכימו לעודד את זה, נדבר כאן בכל חצי שנה ולא יהיה מי שיעשה את העבודה.

מיכאל כוכבי: אני מביע כרגע את דעתי.

מיכאל כוכבי: לזה צריך לתת קידום בסדר העדיפויות.

מיכאל כוכבי: אנחנו בדרך הנכונה שהמשטרה חוקרת תאונות כשחס וחלילה נהרגים אנשים, רק שיש פצועים קשה וזה לא פחות חמור.

מיכאל כוכבי: אני מעריך שברגע שנפצע בן-אדם בתאונת דרכים, כבר יש שוטר שרושם.

מיכאל כוכבי: כרגע זה עדיין לא קיים.

מיכאל כוכבי: אם נפצע מישהו קשה, לא מיידעים את המשטרה ואין מי שירשום את זה.

מוטי שיף: פצועים קשה קודם כול חוקרים.

מוטי שיף: פצוע קל – אם למשל אדם נפל ונשברה לו יד – מבחינת החוק הוא לא נכנס לגדר עבירה של רשלנות בחבלה חמורה.

מוטי שיף: זאת אומרת, אין עבירה פלילית, יש אולי עבירת בטיחות.

מוטי שיף: כן מגיעה ניידת אם מזמינים - - -

מיכאל כוכבי: אם מזמינים.

מוטי שיף: אנחנו לא מגיעים אף פעם אם לא מזמינים אותנו.

מוטי שיף: אם אנחנו לא יודעים, לא נגיע.

מיכאל כוכבי: לא צריך להרחיב את הדיבור על "אם מזמינים".

מיכאל כוכבי: זה צריך להיות מעוגן כמו בכל תאונה, כמו בתאונת עבודה.

מיכאל כוכבי: כשאדם נפצע באה המשטרה, רואה את החומרה, בהתאם לזה מפנה את הרכב או לא.

אלי אלאלוף: יש לי המלצה.

אלי אלאלוף: כשמבקשים מההסתדרות לדווח, שתדווח על עשייתה.

מיכאל כוכבי: על עשייתה דיברתי.

מיכאל כוכבי: אתמול הייתה ישיבה ביחד עם כל הגורמים - - -

אלי אלאלוף: יש לי הערכה גדולה מאוד ליושב-ראש.

אלי אלאלוף: אני אשמח מאוד לקבל מסמך או דוח או הצעה של ההסתדרות בנושא התמודדות עם תאונות עבודה בכתב.

עבד אל חכים חאג' יחיא: בהסתדרות הכריזו שבעוד שלושה שבועות תהיה שביתה אם לא יהיה שינוי.

עבד אל חכים חאג' יחיא: אפשר לחדד מה אתם מבקשים בשלושת השבועות האלה?

מיכאל כוכבי: אני אומר עוד פעם, אתמול כינס יושב-ראש ההסתדרות ישיבה ביחד עם כל הגורמים: הקבלנים, המוסד לבטיחות, משרד העבודה והרווחה, הוא אמר שאם הוא לא יראה שמתחילים להתקדם בפתרונות, כי הוא מייחס לזה עכשיו חשיבות, הוא יגיע עד סכסוך עבודה.

מיכאל כוכבי: זה הכלי האחרון שהוא ישתמש בו.

מיכאל כוכבי: הוא אמר: זה עכשיו אחד הנושאים המרכזיים של ההסתדרות, כולל תקציב.

אלי אלאלוף: אני שמח לשמוע.

אלי אלאלוף: תודה רבה.

אלי אלאלוף: בבקשה, דן.

אלי אלאלוף: ואחריך – הדס.

דן ורשבסקי: אני יושב-ראש ועד המנופאים הארצי.

דן ורשבסקי: אני הפועל היחיד פה, פועל שעדיין עובד ומייצג עובדים.

מיכאל כוכבי: עדיין על המנוף.

דן ורשבסקי: אני מאוד מאוכזב, לא בגלל שאתם לא עושים, אתם כן עושים, אבל כל אחד מכם נגע במשהו ודיברתם בצורה כללית, אף אחד לא דיבר על הפועלים, מה אנחנו עוברים.

עבד אל חכים חאג' יחיא: על מה דיברנו כל היום?

דן ורשבסקי: שנייה.

דן ורשבסקי: תנו לי.

אלי אלאלוף: תגיד את דבריך ואנחנו נקשיב לך.

דן ורשבסקי: אני מאוד כואב ומאוכזב כי אנחנו, הפועלים, לא מרגישים בשטח כלום, אפילו שאתם עושים, ואני יודע שאתם עושים.

דן ורשבסקי: אני יודע שאתה ואיל בן ראובן עושים, ואנחנו עובדים במשותף לגבי חוקים הכול.

דן ורשבסקי: חבר'ה, את הפירמידות ואת החומה הסינית בנו בעבדות קשה ועל דם של אנשים.

דן ורשבסקי: היום העבדות היא מודרנית, עדיין על דם של אנשים.

דן ורשבסקי: חבר'ה, 300 שעות עובדים העובדים.

דן ורשבסקי: 300 שעות.

דן ורשבסקי: על זה אף אחד לא נותן את הדעת.

דן ורשבסקי: דיברת על זה שבקיץ נופלים הרבה.

דן ורשבסקי: מישהו פה ישב רק 12 שעות?

דן ורשבסקי: תגידו לי אתם בסוף ה-12 שעות איך תרגישו, אם תהיו ערניים.

דן ורשבסקי: מישהו דיבר על זה?

דן ורשבסקי: זה עבדות.

דן ורשבסקי: מה קורה באתרי הבנייה?

דן ורשבסקי: מדברים על מנהלי עבודה.

דן ורשבסקי: מגיע פועל מסין, שפעם היה פקח, הוא עובר איזה הכשרה, הוא מגיע לפה, למדינת ישראל, והוא קובע את החוקים – כמה שעות יעבוד אתר בנייה, והפועלים עובדים.

דן ורשבסקי: אני עובד, אני בא למנהל עבודה ואומר לו: אני לא רוצה, יש חוק שעות עבודה ומנוחה והוא חוק ברור.

דן ורשבסקי: איך יכול להיות ששעות עבודה זה רשות?

דן ורשבסקי: אני מחויב ומאוים, ואם לא, יפטרו אותי, יעיפו אותי ואני לא אקבל שכר.

דן ורשבסקי: לא נותנים על זה את הדעת, ואנחנו צועקים על זה.

דן ורשבסקי: זה הורג, חבר'ה.

דן ורשבסקי: אני צריך ללכת מוקדם, אני שואל את מנהל העבודה, הפועלים קובעים.

דן ורשבסקי: מי זה הסיני שהגיע לארץ ויקבע לי?

דן ורשבסקי: זה הורג, ואני אגיד לך גם למה זה הורג.

דן ורשבסקי: הקבלן משכיר לפועל הסיני הזה את הבית ליד, הוא עם אופניים מגיע בשתי דקות.

דן ורשבסקי: החבר'ה שלנו, ערבים ישראלים, או הפועלים, או המנופאים, לא משנה מה – בגלל 12 השעות האלה, אתם יודעים כמה נפגעים אני מבקר בבתים כי יש תאונות דרכים?

דן ורשבסקי: אף אחד לא מדבר על זה.

דן ורשבסקי: זה גם תאונות עבודה, חבר'ה.

דן ורשבסקי: קבלן ערבי – סליחה שאני אומר ערבי – שהוא חי בישראל - -

אלי אלאלוף: הוא ערבי, הוא לא מתבייש.

עבד אל חכים חאג' יחיא: הוא דווקא גאה בזה.

עבד אל חכים חאג' יחיא: לגבי תאונות דרכים, גם העליתי את הנושא הזה וגם בתעסוקה.

דן ורשבסקי: - - כשהוא בא מהצפון, עובד 12 שעות ביום כל יום, הוא חוזר הביתה.

דן ורשבסקי: תארו לכם שנשארו לו לישון 4 שעות, ואני לא מדבר על הפלסטינים שבמחסומים.

דן ורשבסקי: חבר'ה, לא הגיוני שמנהל עבודה אומר לי שהפועל קובע מתי אני אלך.

דן ורשבסקי: סיני מקבל אתת מהמשרד שלכם, הראיתי לך תמונות איך עובדים אתתים היום.

דן ורשבסקי: מנוף עומד לידו, הוא מכוון אותו.

דן ורשבסקי: חבר'ה, זה הורג.

דן ורשבסקי: הוא לוקח צינור של משאבת בטון – אני מעביר לכם מלא מידע – תשלול למנופאי את הרישיון, למנופאי תשלול את הרישיון ותעצור את אתר הבנייה זה, כי זה הורג.

דן ורשבסקי: זה הורג.

דן ורשבסקי: אם אתה לא עושה את זה, אותי מפטרים, כי אני לא רוצה לעשות את זה.

דן ורשבסקי: אני יושב פה ואני מדבר בשם הפועלים, אני מקבל את התלונות כל יום ואנחנו מטפלים, ומטפלים במה שמגיע אלינו.

דן ורשבסקי: אני מקווה שהפעם, מה שאמרתם זה יהיה.

דן ורשבסקי: פועל בן 17, כשאנחנו צועקים על רישיונות, רישיונות, רישיונות.

דן ורשבסקי: חבר'ה, נעצר פועל בן 17 עם תעודת זהות מזויפת.

דן ורשבסקי: חייב להיות רעש ושזה יתפרסם בכל המדינה.

דן ורשבסקי: אני רוצה לדעת מי זייף לו את תעודת הזהות, מי קבלן כוח-האדם ששם אותו על מנוף?

דן ורשבסקי: הוא לא בא לבד.

דן ורשבסקי: לזייף תעודת זהות צריך שמישהו יספק לך את זה.

דן ורשבסקי: מי עשה?

דן ורשבסקי: מי מברר את זה?

דן ורשבסקי: ארז, אתה עושה, באמת עושים.

דן ורשבסקי: אנחנו לא מרגישים את זה.

דן ורשבסקי: אנחנו רוצים תוצאות.

דן ורשבסקי: אנחנו רוצים תוצאות מהממשלה.

דן ורשבסקי: אתם באמת עושים, ואני מוריד את הכובע, ועל החוק של תאגידי כוח למנופאים.

דן ורשבסקי: באמת מנסים לעשות, אבל צריך להבין שבשטח צריך לייצר תנאים לפועלים, אכיפה על שעות עבודה.

דן ורשבסקי: אני לא רואה פה אף פעם את יפה סולימאני.

דן ורשבסקי: איפה היא?

דן ורשבסקי: תגידו לי 12 שעות עבודה ביום, עובדים 300 ויותר מ-300 שעות – הינה יושב פה קבלן – יושב פה נציג הקבלנים, אם הוא יגיד שזה לא הורג ומישהו פה יגיד שזה לא הורג, אז על מה אנחנו מדברים פה?

דן ורשבסקי: מה מדברים על פיגומים?

דן ורשבסקי: בן אדם לא רתום ועובד 12 שעות על אותו פיגום ויותר.

דן ורשבסקי: 12 שעות זה המינימום, הבטון מתעכב, המיקסר לא הגיע.

דן ורשבסקי: אני אראה לך כמה שאתם רוצים, יש גם 16 ו-17 שעות, יש מקרים כאלה.

דן ורשבסקי: זה לא הורג?

דן ורשבסקי: על מה אתם מדברים?

דן ורשבסקי: באמת, על מה מדברים?

דן ורשבסקי: אני רוצה אכיפה ואני רוצה שיעשו משהו שאני לא אעבוד, שלא תהיה חובה עליי לעבוד.

דן ורשבסקי: הכשרת פועלי בניין, דיבר על זה מוטי אלישע, אנחנו לא יודעים מי פועלי הבניין.

דן ורשבסקי: איך יכול להיות פועל בניין שזה מקצוע?

דן ורשבסקי: סיני בא לארץ, הוא גם רתך, הוא עולה לתקן את המנוף, את החשמל אם מתקלקל.

דן ורשבסקי: חבר'ה, תעודות, הכשרה עם מבחן בסוף, כמו שאני מקבל תעודה, ואז יהיה לך מידע עליו, ואז תהיה לך שליטה עליו.

דן ורשבסקי: זה מקצוע.

דן ורשבסקי: היום יש תעודת עבודה בגובה, אתה פועל בניין.

דן ורשבסקי: על מה אתם מדברים בכלל?

דן ורשבסקי: השתלמות למנופאים, השתלמות למנהלי עבודה – 30 שנה יש לי מנופאים שהשתלמות אחת הם לא עברו.

דן ורשבסקי: מתקדמת הבנייה, הכול, ו-30 שנה בלי השתלמות.

דן ורשבסקי: תעשו את ההשתלמות הזאת פעם בשנתיים, מחויבת לחידוש הרישיון.

דן ורשבסקי: חבר'ה, זה הורג.

אלי אלאלוף: תודה.

אלי אלאלוף: תודה, דן.

אלי אלאלוף: אני חייב להגיד שחידשת לנו.

אלי אלאלוף: התגובה הראשונה שלי היא אליכם, אנשי ההסתדרות: אתם אמורים לשמור על העובדים.

דן ורשבסקי: כבוד היושב-ראש, אני חלק מההסתדרות.

אלי אלאלוף: אני חושב שזה התפקיד המרכזי של ההסתדרות, תשמרו על העובדים.

אלי אלאלוף: הנאום מהלב שקיבלנו עכשיו, כולו אמת.

אלי אלאלוף: תיקחו את האחריות הזאת.

אלי אלאלוף: גם משרד העבודה חייב להשקיע בזה.

אלי אלאלוף: אנחנו נבדוק איך נתמודד.

אלי אלאלוף: זה אחד הנושאים המרכזיים שנחזור אליו, ואני מקווה בשלושה החודשים הקרובים, כל עוד שיש כנסת.

אלי אלאלוף: אנחנו נדון בנושא הזה.

אלי אלאלוף: המושג של "עבדות חדשה" הוא איום.

אלי אלאלוף: חשבנו שזה לזרים.

אלי אלאלוף: אנחנו מעבידים אנשים בתנאים מוזרים.

אלי אלאלוף: אנחנו נטפל בזה.

אלי אלאלוף: הדס תגרי, בבקשה.

הדס תגרי: בכל דיון כשאתה מעביר אליי את זכות הדיבור, אתה אומר שאני לא נחמדה ולא מרוצה.

הדס תגרי: היום הקדשת לזה קצת יותר זמן מהרגיל, ולכן אני מרגישה צורך להצדיק את זה עוד יותר מהרגיל.

הדס תגרי: אני באמת לא מרוצה.

הדס תגרי: שמעתי פה המון המון שביעות רצון מהפעולות שנעשו.

הדס תגרי: אני מאוד מעריכה את מה שהוועדה הזאת עושה כבר קרוב לשלוש שנים, אני גם מעריכה את הפעילות של הארגונים האזרחיים, שלי ושל אחרים, ששמו את הנושא הזה על סדר-היום ודואגים שהוא לא ירד משם וגם מכוונים מה צריך לעשות, אבל אני לא מרוצה מהתפקוד של משרד העבודה בשנה הזאת, ואני בעיקר בעיקר לא מרוצה מהנתונים, והנתונים הם כן חזות הכול.

הדס תגרי: בסופו של דבר כל מה שכולנו עושים פה, המטרה היא אחת ואחת בלבד, שירד מספרי ההרוגים.

הדס תגרי: אין פיקוח, אין הרתעה ואין דין וחשבון לציבור.

הדס תגרי: זה המצב שאנחנו נמצאים בו.

הדס תגרי: זה לא נעים, אבל זאת המציאות, ואני אסביר.

הדס תגרי: אני אעשה את זה בתמציתיות, כי ברור לי שלא יהיה לי המון זמן להגיד את זה.

הדס תגרי: מילה על הנתונים.

הדס תגרי: אמר ראש המינהל, ארז מימון, שבחציון הראשון היו 30% יותר הרוגים בניתוח רב-שנתי.

הדס תגרי: הוא סיפר את זה פה פעם ראשונה.

הדס תגרי: לא פורסם דוח ציבור, לא דוח על 2017, על תאונות עבודה קטלניות, דוח שבעבר תמיד פורסם במאי עם ניתוח, עם הביטוח הלאומי, ולא על החציון הראשון של 2018.

הדס תגרי: נדמה לי ששאלת אותו על זה או על משהו אחר - - -

ארז מימון: 2018 מפורסם, תסתכלי באתר.

הדס תגרי: 2018 פורסם?

ארז מימון: כן.

הדס תגרי: מעניין שלא הוצאתם על זה הודעה לעיתונות, כמו שאתם עושים.

הדס תגרי: מתי זה פורסם, דרך אגב?

הדס תגרי: בשבוע שעבר - - -

מרדכי אלישע: למה הסגנון הזה?

אלי אלאלוף: אני לא מבין.

אלי אלאלוף: הוא אומר לך שזה פורסם, זה פורסם.

אלי אלאלוף: על טכניקות תדברו אחר-כך.

הדס תגרי: לא, כי ככה הם מתנהלים, הם מפרסמים את זה יום לפני דיון בוועדה.

הדס תגרי: בכל דבר ככה הם עושים.

הדס תגרי: חצי שנה הם לא מפרסמים את צווי הבטיחות שהם פרסמו.

הדס תגרי: כן, כן, אני מסתכלת עליכם, חצי שנה, ואז יום לפני הדיון בוועדת הביקורת הם מייד מפרסמים.

אלי אלאלוף: מי את שתתנהגי בסגנון הזה?

אלי אלאלוף: מי את?

אלי אלאלוף: את נציגת ציבור, וזה זכותך הגדולה, אולי הבלעדית, שאת עושה את זה מכל הלב, האם זה אומר שזה נותן לך סמכות לתבוע, לדרוש?

הדס תגרי: כן, יש לי סמכות.

אלי אלאלוף: לא.

אלי אלאלוף: איזה סמכות יש לך?

הדס תגרי: יש לי סמכות לתבוע.

אלי אלאלוף: איפה זה כתוב?

אלי אלאלוף: איפה יש לך סמכות כזאת?

הדס תגרי: אני נמצאת פה בזכות.

אלי אלאלוף: אז יש לי הצעה.

אלי אלאלוף: אם את רוצה שיתוף פעולה איתך, תשני את הסגנון.

אלי אלאלוף: לא משפתים פעולה עם אנשים שלא נעים לשתף פעולה איתם.

אלי אלאלוף: תלמדי מהניסיון.

הדס תגרי: אני יושבת פה בוועדה, לא מהיום, בזכות ולא בחסד.

הדס תגרי: אני נמצאת פה בשביל להציג איך אני רואה את הדברים.

הדס תגרי: דיברתי על הנתונים, ומה שאני רוצה להוסיף על הנתונים, שאני שומעת בפעם הראשונה, למרות שאני מדפדפת באתר המשרד - - -

קריאה: הוא כולה ארבעה חודשים וחצי בתפקיד.

הדס תגרי: סליחה.

הדס תגרי: סליחה.

הדס תגרי: הדוח על 2017 לא פורסם עדיין.

אלי אלאלוף: אז לא פורסם.

אלי אלאלוף: רשמנו.

אלי אלאלוף: מה עוד?

אלי אלאלוף: מה זה חשוב?

הדס תגרי: אני אגיד מה זה חשוב.

הדס תגרי: זה אומר שכל מה שידעתם עד היום על מספר ההרוגים בשנה שעברה ובשנה הזאת, הנתונים והגרפים שקיבלתם, אתם והציבור והתקשורת, זה אך ורק מטעם ארגוני החברה האזרחית.

הדס תגרי: זה אומר שהמדינה לא נותנת דין וחשבון לציבור על הקטל המטורף שמתרחש באתרי הבנייה ועל העלייה.

הדס תגרי: היינו צריכים לראות ירידה.

הדס תגרי: ב-2017 ראינו ירידה.

הדס תגרי: הוא אומר "30% בחציון הראשון", אני אומרת שבארבעה חודשים – מאי, יוני, יולי ואוגוסט – הייתה עלייה של 50% במספרי ההרוגים לעומת פרק הזמן המקביל בשנה שעברה.

הדס תגרי: וכן, זה חזות הכול.

הדס תגרי: זאת המטרה.

הדס תגרי: כל הרוג זה קצה קרחון של אלפי פצועים.

הדס תגרי: אנחנו סופרים את ההרוגים, את הפצועים הקשים, זה מה שאנחנו יכולים, אבל מאחורי כל אחד כזה עומדים אלפי פצועים, אז המצב הוא קטסטרופלי.

הדס תגרי: אני אומרת שאין פיקוח.

הדס תגרי: תעשו מבחן מאוד מאוד פשוט, תשלחו חמש תלונות.

הדס תגרי: קודם כול תסתובבו ברדיוס של 5 ק"מ, תראו עשרות אתרי בנייה עם הפקרות בטיחותית מטורפת ותשלחו חמש תלונות, לא כיושב-ראש ועדה, אלא כסתם אדם מהציבור, ותראו האם תקבלו מענה אי מתי.

הדס תגרי: יש הפקרות באתרי בנייה, אין פיקוח, אין מספיק כוח-אדם.

הדס תגרי: דרך אגב, כוח-אדם זה לא גזרה משמים.

הדס תגרי: אתם משרד העבודה.

הדס תגרי: מי שמשרד העבודה בוחר לשלוח לדיון הזה, זאת החלטה שלו.

הדס תגרי: האחריות להקצות כוח-אדם מספיק, בין אם על ידי איוש תקנים שלא אוישו בכל התקופה שכולנו יושבים פה סביב השולחנות האלה מסוף 2015, ובין אם על ידי שימוש בכוח-האדם של המוסד לבטיחות ולגיהות, שוועדת אדם, מבקר המדינה וכולם אמרו שזה מאות מיליוני שקלים שמבוזבזים ולא מנותבים לאכיפה, ואף אחד לא שואל מה הם עושים, כי אנחנו שואלים רק אם יש אכיפה, זאת האחריות שלכם.

הדס תגרי: אין לכם כוח-אדם, תדאגו שיהיה כוח-אדם.

הדס תגרי: יש לכם רוח גבית מהוועדה הזאת.

הדס תגרי: כמו שאתה מכיר אותי, אני אומרת את הדברים שאני חושבת מכל הלב.

הדס תגרי: הוועדה הזאת מדצמבר 2015 שמה את הנושא הזה בראש סדר העדיפויות שלה ביחד עם עוד חברי כנסת: איל בן ראובן, חאג' יחיא, דב חנין ועוד חברי כנסת.

הדס תגרי: יש לכם רוח גבית שלא הייתה לפני כן מהציבור ומהוועדה הזאת.

הדס תגרי: אין לכם כוח-אדם, תדאגו שיהיה לכם כוח-אדם.

הדס תגרי: אין הרתעה.

הדס תגרי: הבעיה בעיצומים הכספיים זה לא שזה מעל עשרות אלפי שקלים, אני מדברת על דין וחשבון לציבור.

הדס תגרי: הוא אמר: שלחנו כוונות לחלק עיצומים, 1,500-1,600 – אנחנו שואלים, כמה עיצומים הוטלו?

הדס תגרי: אנחנו לא נמצאים עכשיו בחודש הראשון, בחודש השני, בחודש השלישי, אנחנו נמצאים עכשיו בספטמבר, שמונה חודשים אחרי.

הדס תגרי: מתוך הכוונות לתת עיצומים שחולקו, היו אמורים להיות מוטלים – יש חודש לקבלנים להשיג את ההשגות שלהם, לבקש הנחות, להגיד שהם תיקנו - - -

גדיר ניקולא: 53 פורסמו.

הדס תגרי: 53 פורסמו.

הדס תגרי: זה העיצומים שהוטלו.

הדס תגרי: ככל שאנחנו, הציבור, רואים, העיצומים הם כישלון טוטלי לפי שעה.

הדס תגרי: הלוואי שהתמונה הזאת תשתנה.

הדס תגרי: בגלל שהעיצומים הם כישלון טוטלי אין פיקוח ואין הרתעה.

הדס תגרי: אני אביא לכם דוגמה אחת למה אין הרתעה.

הדס תגרי: דבר שמינהל הבטיחות עושה מצוין, ואני לא אומרת את זה בציניות, מתחילת 2017 הוא מפרסם את צווי הבטיחות שמוטלים באתרי הבנייה, ומאז שנכנס המנהל הנוכחי, זה גם מתפרסם בכל כמה ימים.

הדס תגרי: אני בכל כמה ימים נכנסת לאתר ומסתכלת, ואני רואה שוב ושוב את אותן חברות קבלניות, שנהרגו אצלן עובדים ושיצאו אצלן צווי בטיחות לפני חודש, לפני חודשיים ולפני חמישה חודשים.

הדס תגרי: כל מה שקורה זה שמגיע מפקח ורץ מאתר לאתר ומטיל צו בטיחות, ואחרי יום מתקשר אליו הקבלן ואומר "תיקנתי", אז לפי חוק הפיקוח על העבודה הוא צריך לרוץ בתוך שני ימי עבודה כדי להסיר את הצו.

הדס תגרי: מה יש לו להפסיד?

הדס תגרי: עיצומים אין.

הדס תגרי: אין עיצומים, לא הוטלו עיצומים.

הדס תגרי: זה המצב נכון להיום, הלוואי שישתנה.

הדס תגרי: אז אחרי קרוב לשלוש שנים שכולנו פה עם המון המון רצון טוב ועושים דברים, אחרי שלוש שנים אנחנו רואים שהנתונים ירדו בעבר, אבל עכשיו הם עולים, עכשיו אנחנו רואים שאנחנו מאבדים שליטה על הדבר הזה.

הדס תגרי: הייתה סגירת אתרי בנייה יומיים אחרי תאונות קשות, זה היה חשוב מאוד, המינהל התגייס וסגר את האתרים, וראינו איזה אפקט של הרתעה, הפרסום וכו', אבל מה שנעשה עד עכשיו, כרגע לא עובד.

הדס תגרי: ולכן זה קורה אצל אותם קבלנים באותם אתרים שוב ושוב.

הדס תגרי: או שנכנסים ורואים הפקרות בטיחותית נרחבת, שזה מלכודות מוות, ויש הרבה אתרים כאלה, שזה זלזול בוטה, חד-משמעי, או שבאים לאתר שכבר יצאו בו בעבר צווי בטיחות וסוגרים אותו לחודש.

הדס תגרי: אנחנו לא נגד בנייה, אנחנו בעד בנייה, אבל לא יכול להיות שהבנייה תעלה בחיי הפועלים.

הדס תגרי: ניסינו את זה, ניסינו את זה, ניסינו את זה.

הדס תגרי: מי ששב ומתרשל, מי שיש אצלו הפקרות בטיחותית נרחבת, שיסגרו לו את האתרים.

הדס תגרי: אפשר להריץ את החקיקה הזאת מהר מאוד.

הדס תגרי: הוועדה הזאת וחברי הכנסת שיושבים פה, אין לי ספק, ייתנו את כל הרוח הגבית לדבר הזה.

הדס תגרי: אנחנו במצב חירום.

הדס תגרי: זה מצב חירום, אי-אפשר להמשיך ולראות את הכמויות האלה של הפועלים שנהרגים ונפצעים קשה.

אלי אלאלוף: תודה.

הדס תגרי: ודין וחשבון לציבור.

אלי אלאלוף: תודה רבה.

אלי אלאלוף: בבקשה, אדוני.

אלי אלאלוף: אתה אחרון, אני חייב לסיים את הישיבה.

בני אביעד: אני נציג משרד התחבורה, ואני חייב להתייחס כאן לכמה נקודות שעלו.

בני אביעד: אני מופקד על משק התובלה, יש "רק" 14,000 חברות תובלה שבאחריות שלנו.

בני אביעד: בהמשך לדבריו של ארז שמשאיות למעשה נמצאות בכל אתרי הבניה והן חשופות לתאונות ולפגיעות, משהו אחד אני רוצה לחדד.

בני אביעד: אולי לא כל כך מודעים לכך, אבל מדינת ישראל מבחינת הנושא של תאונות עם משאיות ורכב כבד, הגענו לתחתית.

בני אביעד: מבחינת כל מדינות ה-OECD אנחנו במקום הגרוע ביותר היום בעולם מבחינת השיעור היחסי של כמות התאונות עם משאיות פר התאונות הכלליות ופר הרוגים.

בני אביעד: אני רוצה ברוח אופטימית לדבר ולספר קצת על עשייה, כי נעשו בשנתיים-שלוש השנים האחרונות הרבה הרבה דברים למען קידום הבטיחות.

בני אביעד: זה מתחיל בכך שהשלמנו ביחד עם מכון התקנים – מנכ"ל מכון התקנים נמצא איתנו כאן עכשיו – את תקן הריתום הראשון מסוגו, שדן בכל מה שקשור בקשירה של משאיות, בעבודה בגובה, כולל באתרי בנייה.

בני אביעד: זו עבודה מאוד מאוד מקיפה וכרגע היא נמצאת בסוף תהליך שינוי התקנות, תקנות התעבורה, על מנת להכניס את זה כדרישה מחייבת.

בני אביעד: זה פרויקט אחד.

אלי אלאלוף: לאיזה ועדה התקנות יגיעו?

בני אביעד: תקנות שירותי הובלה לוועדת הכלכלה.

בני אביעד: הדבר השני שנעשה, אחרי הרבה שנים, כבר מעל 15 שנה, יוצאים השנה שני ספרים שהם סיום של תוכנית עבודה משותפת של האגף להכשרות מקצועיות במשרד העבודה, של מועצת המובילים ושלנו, של משרד התחבורה.

בני אביעד: שני ספרים גדולים שמיועדים לנהגים, לקציני בטיחות, לבוחנים, לשמאים, לכל מי שעוסק בתחום הבטיחות, שנותנים תמונת מצב על כל הטכנולוגיה של הבטיחות, כללי זהירות ועוד כלים וכלים רבים שיהיו להם כלי עזר.

בני אביעד: הדבר האחרון שהוא לא פחות חשוב מהנושא של הפיגומים, וזה פרויקט גדול, ראשון מסוגו שנעשה בארץ – יש לנו כאן

בני אביעד: את הנציגים של המוסד לבטיחות וגיהות – ומייד אחרי החגים תצא גם תוכנית ברורה ומסודרת, שגם נעשה אותה כתוכנית לימוד חובה, ספר מקיף על בטיחות וגיהות במתן שירותי תחזוקת רכב.

בני אביעד: וכמו שאנחנו מדברים על נושא של עבודה בגובה, יש כאן לא מעט נושא של בורות ונושא של עבודה בתשתיות, שמעסיק כ-30,000 עובדים, ואני מקווה שהדבר הזה גם ייתן את המענה לכך.

אלי אלאלוף: תודה רבה.

עבד אל חכים חאג' יחיא: אני חבר בוועדת הכלכלה, על שולחן ועדת הכלכלה יש נושא קציני הבטיחות.

עבד אל חכים חאג' יחיא: היום דנים בזה, עוד לא סיימנו.

עבד אל חכים חאג' יחיא: אני חושב שיש לך הזדמנות ובמקום להתחיל מחדש אפשר את הנושא הקשור בקציני הבטיחות אולי להכניס לשם.

בני אביעד: זה משולב.

אלי אלאלוף: בבקשה, נציגת השלטון המקומי.

רות דיין מדר: אני רוצה לעדכן את אדוני היושב-ראש שאכן התקיימו מספר ישיבות עם מנכ"ל מרכז השלטון המקומי ונציגי משרד העבודה והרווחה, כדי לראות איך בתקופה הזאת הרשויות המקומיות יכולות לסייע למינהל בטיחות העובדים, אבל אנחנו רוצים לומר, כדי שיהיה ברור, שהתפקיד, האחריות, הסמכות והמשאבים צריכים להיות בידי המשרד והאגף, מאחר שמדובר בבטיחות עובדים ולא בבטיחות תושבי הרשות המקומית.

רות דיין מדר: אם הם יבצעו את תפקידם, אנחנו נוכל לסייע להם מאחר שמדובר בחיי אדם.

רות דיין מדר: אנחנו נפעל ככל יכולתנו בעניין, אבל האחריות היא שלהם והסמכות היא שלהם, ולכן גם צריך לתת להם את המשאבים לעשות את העבודה בצורה הטובה ביותר.

אלי אלאלוף: אני ממש מתנצל, אין לי יותר זמן.

אלי אלאלוף: כבר עברנו בעשר דקות את זמן הדיון.

אלי אלאלוף: אני רק מזכיר שיש לנו ועדת משנה בראשותו של עבד אל חכים חאג' יחיא, והוא ימשיך במעקב אחרי כל הנושאים שהעלינו.

אלי אלאלוף: בוודאי נשב ביחד כדי שיהיה המשך טיפול.

אלי אלאלוף: לוועדה לא צריך לתת המלצה, אנחנו לא נוותר, הנושא הזה מרכזי מאוד בעשייתנו, איפה שאנחנו יכולים לעזור על פי בקשתכם, אנחנו לרשותכם.

אלי אלאלוף: אנחנו תמיד נמצא את הזמן המהיר ביותר האפשרי כדי לקיים דיונים אם צריך או לאשר תקנות או חוקים ולקדם את הנושאים שכרגע דורשים טיפול.

אלי אלאלוף: יש לנו זכות כחברי כנסת גם לגשת למשרדים ולדרוש מהמשרדים דברים שנראים לנו חשובים.

אלי אלאלוף: עשינו את זה, כפי שאתם רואים, בכמה תחומים.

אלי אלאלוף: נמשיך ונעשה את זה.

אלי אלאלוף: גם שאר חברי הכנסת מוכנים לנושא הזה.

אלי אלאלוף: אומנם אנחנו חושבים שהשורה התחתונה זה רק אלה שנהרגו, אבל בואו נמנע מאנשים להגיע למצב הזה, זה יותר חשוב.

אלי אלאלוף: אם נצליח למנוע בעשייה, בעיצומים, בסגירת אתרים – למנוע דברים עתידיים, זה ההישג הגדול ביותר, גם אם זה פחות נראה וקשה למדוד את זה.

אלי אלאלוף: צריך להבין שיש פה אחריות כוללת.

אלי אלאלוף: אני שמח היום לשמוע שההסתדרות נכנסה.

אלי אלאלוף: הייתה לי הרגשה, ותמסור את זה לניסנקורן ידידי, שלא תמיד זה עניין אתכם, חוץ מאשר יוסף שריקי שהתחיל להופיע בזמן האחרון.

אלי אלאלוף: הגיע הזמן, קודם כול בגלל הניצול המחפיר של עובדים.

אלי אלאלוף: מי שרואה את זה, לא יכול להיות שלא יכאב לו.

אלי אלאלוף: זה תפקיד של ההסתדרות.

אלי אלאלוף: תעצרו בנייה בגלל שמזלזלים בעובדים.

אלי אלאלוף: זה נורא.

אלי אלאלוף: תעשו את זה.

מיכאל כוכבי: זה נכנס לראש סדר העדיפויות.

אלי אלאלוף: זה הדבר הכי חשוב, מצב העובדים.

אלי אלאלוף: ההחלטה המהירה שנעשתה לגבי העובדים הצעירים מתחת לגיל 18, חבר'ה, זה היה כמו אש בשדה קוצים, למרות שאחד נפגע.

אלי אלאלוף: אפשר, זה תפקידכם.

אלי אלאלוף: אתם יכולים להציע אלטרנטיבות לעובדים הצעירים בקיץ שזקוקים לעבודה ולכסף הזה.

אלי אלאלוף: אני שוב רוצה להגיד לך, הדס:

אלי אלאלוף: אנחנו מאוד מעריכים בוועדה הזאת את התפקיד של הציבור הרחב.

אלי אלאלוף: זו ועדה שתמיד מאפשרת לציבור להביע את דעתו, אנחנו אפילו מזמינים את זה, כי זה התפקיד הבסיסי של הדמוקרטיה, שכל אחד מהאזרחים ירגיש שהוא יכול לשנות את המהלכים הממשלתיים והחוקתיים של הכנסת, אבל יש סגנון לעשות את זה, יש צורה לעשות את זה.

אלי אלאלוף: אני לא מורה למוסר, להתנהגות ולפסיכולוגיה תקשורתית, אבל אני עם כמה עשרות שנים של פעילות, ורוב ההישגים נעשו בטוב טעם, בצורה אנושית ולא בצורה תוקפנית ואגרסיבית.

אלי אלאלוף: לא פרסמו את 2017, תבדקו אם זה רלוונטי היום, אבל לעשות מזה את המהות של הבעיה שלנו בתאונות העבודה, זה בולשיט.

הדס תגרי: אין לכם נתונים על ההרוגים ממשרד העבודה, רק מהציבור.

הדס תגרי: יש לי הצעה בשבילך, בכל פעם שאת כותבת למשרד העבודה, תְּכַתְּבי אותי.

הדס תגרי: אני רוצה לראות, אני אעשה מעקב.

נורית קורן: כאחת שעובדת עם עמותות, רק שיתוף פעולה עוזר.

אלי אלאלוף: אנחנו רואים את זה.

אלי אלאלוף: יש פה צוות מדהים בוועדה והייעוץ המשפטי, אנחנו נעשה לך מעקב.

אלי אלאלוף: לא במקרה שאלתי את ארז מימון כמה זמן הוא שם.

אלי אלאלוף: היית בדיונים – איך אומרים בערבית, תזכרי מי שיענה לך – היו לנו דיונים שלא העיזו לענות לנו.

אלי אלאלוף: יש פה צוות חדש, רוח חדשה, בואו ננצל את זה.

נורית קורן: צריך לסייע להם להגיע למשהו.

אלי אלאלוף: אני מודה לכם, ואנחנו נמשיך בעבודה המשותפת.

אלי אלאלוף: גמר חתימה טובה.